Sala (Tomes pagasts)

Sala, agrāk arī Salenieši, ir ciems Ogres novada Tomes pagastā. Izvietojies pagasta vidusdaļā uz attekas veidotas salas Daugavas kreisajā krastā no pagasta centra Tomes, no novada centra Ogres un no Rīgas.


Tomes zivjaudzētava

Tomes zivjaudzētava ir ciems Ogres novada Tomes pagastā. Izvietojies pagasta dienviddaļā Līčupes krastā no pagasta centra Tomes, no novada centra Ogres un no Rīgas. Apdzīvotā vieta izveidojusies pie zivjaudzētavas.


2x2

2x2 jeb Divreizdivi ir sākotnēji Ziemeļamerikā rīkotas sešu dienu nometnes ar mērķi rosināt un veicināt ārpus Latvijas dzimušās latviešu jaunatnes latvisko identitāti. Nosaukums ir atvasināts no reizrēķina ar domu sniegt vairāk nekā minimālās (1x1) latviskās zināšanas. Sākotnēji nosaukums bija Divreizdivi, kas pamazām pārtapa par matemātiskāku 2x2.

Doma par Divreizdivi rīkošanu radās pēc trimdas latviešu 2. Jaunatnes svētkiem Čikāgā 1962. gadā, kur notika pirmais nelielais Divreizdivi seminārs. Divreizdivi idejas autors bija Bruno Rubess/ Divreizdivi programmas izveidošanā un rīkošanā piedalījās Ģirts Kaugars, Andris Ritmanis, Uldis Nollendorfs, Uldis Streips, Vaira Vīķe-Freiberga.

Pirmā Divreizdivi nometne notika 1964. gadā Ohaio pavalstī. Līdz 1989. gadam nometnes notika katru gadu (parasti vasarā, bet dažreiz arī Ziemassvētku brīvdienās) dažādās vietās ASV, Kanādā, Venecuēlā un Vācijā. Kopš 2015. gada 2x2 notiek Latvijā.

2x2 dalībnieki ir vidusskolu beiguši jaunieši (pirmajos gados — vismaz 16 gadus veci). 2x2 nodarbības notiek interešu grupās, kur vissvarīgākās jomas ir latviešu valoda un literatūra, mūzika, tradīcijas, vēsture un politika. Katru gadu programmā ir dažādas praktiskas darbnīcas, dziedāšana, literārs vakars, ievērojamu personu referāti, balle. Nodarbības vada augstskolu mācībspēki, organizāciju vadītāji, mākslinieki, rakstnieki u.c.


Dzintari (nozīmju atdalīšana)

Dzintara Salaspils pagastā cits nosaukums Jāteles Kurmāles pagastā padomjlaika nosaukums Širmeļu Birzgales pagastā agrākais nosaukums


Estado Novo

Estado Novo ('Jaunā valsts') bija autoritārs režīms, kas Portugālē pastāvēja no 1933. līdz 1974. gadam. Tā bija Rietumeiropas ilgākā diktatūra. 1933. gada konstitūcija pasludināja, ka Portugāle ir unitāra, korporatīva republika. Labojumi konstūcijā tika veikti 1945., 1951., 1959. un 1971. gadā.

Portugāles Pirmās Republikas gāšanai 1926. gada militārā apvērsuma rezultātā sekoja sešus gadus ilgs militārās diktatūras periods. Militārā diktatora ģenerāļa Karmonas ievērību izpelnījās Antoniu di Oliveira Salazars, kurš, kā finanšu ministrs kopš 1928. gada 27. aprīļa, panāca vienpersonisku kontroli pār valsts haotiskajām finansēm nodrošinot budžeta stabilitāti. Militārā režīma kodols akceptēja Salazara vīziju par Portugāles tālākās attīstības turpmāko virzienu un 1932. gadā jūlijā iecēla viņu par premjerministru. Salazars kļuva par diktatoru, un saglabāja varu līdz asinsizplūdumam smadzenēs 1968. gadā. Estado Novo turpināja pastāvēt līdz 1974. gada Neļķu revolūcijai.

Visus šos gadus Salazars bija premjerministrs, bet Prezidenta amatu ieņēma militārie virsnieki. Ģenerālis Karmona (1928—1951), ģenerālis Lopešs (1951—1958), admirālis Tomašs (1958—74). Tika izveidots divkameru parlaments, kurā ievēlēja deputātus no vienīgās legālās partijas — Nacionālās Apvienības. Režīma ienaidniekus kontrolēja slepenpolicija — PVDE (1932—1945), PIDE (1945—1969), DGS (1969—1974). Režīma atbalstam tika izveidotas palamilitārās organizācijas Nacionālā Republikāņu gvarde, Portugāļu leģions un Portugāles jaunatnes kustība.

Režīma izveides un nostiprināšanās laiks (1932—1944), sakrita ar fašisma un diktatūru uzplaukumu starpkara perioda Eiropā. Lai arī diktatūra tika dēvēta par fašistisku, tā vairāk bija konservatīvi katoliciska valsts, kas balstījās uz katoļu korporatīvisma doktrīnu, portugāļu nacionālismu, koloniālismu un konservatīvu finanšu politiku. Spānijas Pilsoņu kara laikā Portugāle atbalstīja Fransisko Franko dumpi, taču saglabāja neitralitāti Otrajā Pasaules karā, un jau no 1943. gada sāka sadarboties ar Rietumu Sabiedrotajiem.

Laikā no 1944. līdz 1958. gadam režīms sāka saskarties ar pieaugošu opozīciju, kas izpaudās kā nelikumīga politiskā darbība un streiki. 1949. gadā Portugāle iestājās NATO un 1955. gadā tika uzņemta ANO. Šajos gados ārpolitikā dominēja cīņa ar Indiju par portugāļu aizjūras koloniju saglabāšanu Indijas subkontinentā. Pēc Otrā Pasaules kara lielāka uzmanība tika pievērsta Āfrikas koloniju attīstībai. Angolā tika uzsākta naftas ieguve, attīstijās dimantu, dzelzs rūdas un mangāna ieguve.

Salazara varas pēdējo desmitgadi (1958—1968) iezīmēja pieaugoša nepamierinātība militārajās aprindās, ko iezīmēja 1958. gada prezidenta vēlēšanas, militārā sakāve Indijā un Indijas koloniju zaudēšana 1961. gadā un koloniālā kara sākums Āfrikā.

Pēc Salazara triekas 1968. gada augustā, 27. septembrī par premjeru tiek iecelts viens no Estado Novo veidotājiem Marselu Kaitanu, kurš pēdējās desmitgadēs nebija iesaistīts politikā. Neapmierinātība ar režīmu militārajās aprindās noveda pie 1974. gada aprīļa Neļķu revolūcijas, kad vienas dienas laikā tika gāzts Estado Novo režīms un pie varas nāca radikāli kreisi noskaņoti virsnieki.


Ocean Surface Topography Mission

Ocean Surface Topography Mission (OSTM) jeb Jason-2 ir okeanogrāfijas pavadonis, ASV (NASA, NOAA) un Francijas (CNES) un Eiropas meteoroloģijas organizācijas EUMETSAT kopprojekts. Tas paredzēts okeāna virsmas topogrāfēšanai, globālās okeāna cirkulācijas novērošanai, okeāna un atmosfēras mijiedarbības pētījumiem, globālā klimata prognožu uzlabošanai.

Kosmisko aparātu izgatavoja Thales Alenia Space uz Proteus platformas bāzes. Instrumenti bija tādi paši kā 2001. gadā palaistajam Jason-1, bet uzlaboti: Poseidon-3 divu frekvenču altimetrs (izgatavots CNES); Advanced Microwave Radiometer (AMR, mikroviļņu radiometrs (NASA); DORIS, doplera sistēmas uztvērējs (CNES); Global Positioning System Payload (GPSP), GPS uztvērējs (NASA); LRA, lāzera reflektometra masīvs (NASA).

OSTM tika ievadīts apļveida orbītā ar augstumu 1336 km un slīpumu 66°. Tas ļauj novērot 95 % no ledus brīvos okeānus, vienu un to pašu apgabalu pārlidojot ik pēc 10 dienām. 2009. gadā Jason-1 pārvietots orbītā otrpus Zemei, attiecībā pret Ocean Surface Topography Mission.


Taurīns

Taurīns jeb β-aminoetānsulfoskābe ir aminogrupu saturoša sulfoskābe, kas sastopama dzīvnieku muskuļaudos. Tā lielos daudzumos ir cilvēka žultī un resnajā zarnā, dažkārt pat sastādot 0,1% no cilvēka ķermeņa masas. Dažreiz taurīnu uzskata par aminoskābi, kuras sastāvā ir sērs, kaut arī šī savienojuma sastāvā ir tikai aminogrupa, nevis karboksigrupa.

Taurīna nosaukums cēlies no latīņu vārda taurus — 'vērsis', jo šo vielu 1827. gadā pirmo reizi ieguva vācu zinātnieki Frīdrihs Tīdemans un Leopolds Gmelins no vērša žults. Vērša žults satur ļoti daudz taurīna, kas tur atrodas savienojumā ar holskābi, ko sauc par tauroholskābi. Dzīvnieku organismā taurīns veidojas no cisteīna, tam dekarboksilējoties un oksidējoties.

Taurīnam ir vairākas būtiskas bioloģiskas lomas. Tas konjugē žultsskābes un darbojas kā antioksidants. Tas ir nepieciešams normālai sirds un asinsrites darbībai, skeleta muskulatūras attīstībai un funkcionēšanai, tīklenei un centrālajai nervu sistēmai. Taurīna bioloģiskā nozīme ir līdzīga glicīna nozīmei. Taurīns ir iekļauts daudzos uztura bagātinātājos un enerģijas dzērienos.


Gvarāna

Gvarāna () jeb Brazīlijas paulīnija () ir ziepjkoku dzimtas vīteņaugs, kas dabiski sastopams Amazones baseinā un Brazīlijas tropu mežos. Gvarānai raksturīgas lielas lapas un ziedu ķekari. Tas ir pazīstams pēc tā augļa sēklām, kas ir kafijas pupiņu lielumā. Gvarānas sēklas lieto kā stimulantu. Tā sastāvā ir divreiz vairāk kofeīna nekā kafijas sēklās (aptuveni 2—4,5%).

Gvarānas augļi var būt sarkanās un brūnās krāsās, pašas sēklas ir melnas, bet augļa mīkstums ir balts. Līdzīgi kā citiem kofeīnu saturošajiem augiem gvarānai augstais kofeīna saturs tā sēklās ir veidojies kā toksīns aizsardzībai pret augēdājiem, kas tās varētu apēst.


Livdanišķi

Livdanišķi, arī Liudaniškas, ir ciems Preiļu novada Aglonas pagastā. Izvietojies pagasta rietumu daļā 29 km no novada centra Preiļiem, 9 km no pagasta centra Aglonas un 241 km no Rīgas.

Apdzīvotā vieta izvietojusies nomaļus no vietējas nozīmes autoceļiem, Pakaļņa ezera krastā. Livdanišķu senkapi ir vietējas nozīmes arheoloģijas piemineklis. Apdzīvotāvieta veidojusies ap Ļaudanišķu (Ljawdoniszki) pusmuižu.

Pirms 2009. gadā noslēgtās administratīvi teritoriālās reformas atradās Preiļu rajonā.


Jason-3

Jason-3 ir okeanogrāfijas pavadonis, ASV NASA, NOAA) un Francijas (CNES) un Eiropas meteoroloģijas organizācijas EUMETSAT kopprojekts. Tas paredzēts okeāna virsmas topogrāfēšanai, globālās okeāna cirkulācijas novērošanai, okeāna un atmosfēras mijiedarbības pētījumiem, globālā klimata prognožu uzlabošanai. Orbītā palaists 2016. gada janvārī.

Kosmisko aparātu izgatavoja Thales Alenia Space uz Proteus platformas bāzes. Instrumenti bija tādi paši kā 2008. gadā palaistajam Jason-2, bet uzlaboti: Poseidon-3B divu frekvenču altimetrs (izgatavots Thales Alenia Space); DORIS, doplera sistēmas uztvērējs (CNES); Advanced Microwave Radiometer - 2 (AMR-2, mikroviļņu radiometrs (NASA); Global Positioning System Payload (GPSP), GPS uztvērējs (NASA); LRA, lāzera reflektometra masīvs (NASA). Bez tam uzstādīti vēl divi "pasažieru" instrumenti kā daļa no Joint Radiation Experiment (JRE), kas mēra kosmiskās telpas ietekmi uz kosmoskā aparāta instrumentiem: CARMEN-3, mēra lādēto daļiņu plūsmu; Light Particle Telescope (LPT), mēra radiāciju un lādētās daļiņas.

Jason-3 tika ievadīts apļveida orbītā ar augstumu 1336 km un slīpumu 66°. Tas ļauj novērot 95 % no ledus brīvos okeānus, vienu un to pašu apgabalu pārlidojot ik pēc 10 dienām. Pirmie dati no radara altimetra saņemti 19. martā.


Berss

Īzaks Berss (1886—1970) — Latvijas pedagogs un politiķis; Lipmans Berss (Lipman Bers; 1914—1993) — Rīgā dzimis amerikāņu matemātiķis.


Voldemārs fon Budbergs-Benninghauzens

Voldemārs fon Budbergs-Benninghauzens (, 1740–1784) bija vācbaltu muižnieks un gleznotājs.


Aija Tērauda

Aija Tērauda (dzimusi 1982. gada 28. decembrī Rīgā, Latvijas PSR, PSRS) ir latviešu aktrise, modele un producente, kas dzīvo Losandželosā, Kalifornijā, filmējusies vairākās Holivudas filmās.


Nikolajs Skangels

Nikolajs Skangels ( — ) bija latviešu uzņēmējs un politiķis. Bijis Latvijas Satversmes sapulces deputāts, Rēzeknes pilsētas galva no 1932. līdz 1935. gadam.


Frīdrihs Georgs Ludvigs Lindners

Frīdrihs Ludvigs Lindners (, 1772-1845) bija vācbaltu publicists. Darbojies Dienvidvācijā.

Viņa tēvs bija Rīgas Domskolas rektors un inspektors (1755—1766), vēlāk Kēnigsbergas universitātes profesors Johans Gothelfs Lindners (1729—1776).


Johans Gothelfs Lindners

Johans Gothelfs Lindners (, 1729-1776) bija Apgaismības laikmeta vācu pedagogs un rakstnieks. Rīgas Domskolas rektors un inspektors (1755—1766), vēlāk Kēnigsbergas universitātes profesors (1766—1776).


Tirenns

Anrī de la Tūrs d'Overņs, vikonts de Tirenns (, dzimis , miris ) bija Francijas maršals no 1643. gada un ģenerālmaršals (maréchal général des camps et armées du roi) no 1660. gada karaļu Luija XIII un Luija XIV laikā.

Dienestā no 1625. gada. Karoja Francijas pusē Trīsdesmitgadu karā (1618—48), Frondā (karaļa Luija XIV pusē, 1635—59), franču-spāņu karā (1635—59), Devolūcijas karā (1667—68). Kritis franču—nīderlandiešu kara (1672—78) laikā.


Marts Ojavē

Marts Ojavē (dzimis Tallinā) ir bijušais profesionālais Igaunijas šosejas riteņbraucējs, 2011. gada Igaunijas čempions grupas braucienā.

2008. gada sezonā pārstāvējis Latvijas kontinentālo komandu Rietumu-Delfin.


Kavaļi

Kavaļi, arī Kavali, ir ciems Preiļu novada Aglonas pagastā. Izvietojies pagasta ziemeļu daļā 32 km no novada centra Preiļiem, 6 km no pagasta centra Aglonas un 239 km no Rīgas.

Apdzīvotā vieta izvietojusies nomaļus no autoceļa V744.

Pirms 2009. gadā noslēgtās administratīvi teritoriālās reformas atradās Preiļu rajonā.


Gāguļi

Gāguļi ir ciems Ogres novada Birzgales pagastā. Atrodas pagasta dienviddaļā pie autoceļa V995, no pagasta centra Birzgales, no novada centra Ogres un no Rīgas. Ziemeļos no ciema atrodas Gobas stacija dzelzceļa līnijā Jelgava—Krustpils. Gar Gāguļiem tek Taļķe un Baliņa (uz tās izveidojies Kalnamuižas dīķis). Ciema ziemeļu daļā Kalnamuižas kapi un Kalnamuižas apbūves paliekas.

Apdzīvotā vieta (Gagu) izveidojusies netālu no bijušās Kalnamuižas (Berghof) centra. Latvijas PSR laikā ciemā bija veikals un pienotava, mūsdienās sabiedrisku objektu nav.


Lāčplēsis (Birzgales pagasts)

Lāčplēsis ir ciems Ogres novada Birzgales pagastā. Atrodas pagasta dienvidu daļā 11 km no pagasta centra Birzgales, 43 km no novada centra Ogres un 82 km no Rīgas.

Apdzīvotā vieta atrodas pie autoceļa V978 (Gobas stacija–Lāčplēša stacija). Apdzīvotajā vietā atrodas dzelzceļa līnijas Jelgava—Krustpils stacija Lāčplēsis (dzelzceļa līnijā pārtraukta pasažieru satiksme).


Vladislavs Locis

Vladislavs Locis (dzimis , miris ), arī Vladislavs Locis-Vaideāns, bija latviešu grāmatizdevējs un rakstnieks.


Jānis Alfrēds Kukurs

Jānis Alfrēds Kukurs (dzimis , miris ) bija latviešu grāmatizdevējs, literāts un sabiedriskais darbinieks. Latviešu demokrātu savienības Pēterpils nodaļas priekšnieks (1917), Latviešu pagaidu nacionālās padomes organizācijas komitejas vadītājs (1917).


Jānis Cibuļskis

Jānis Cibuļskis (; dzimis , miris ) bija latviešu dzejnieks un grāmatizdevējs.

Andriva Jūrdža mazdēls.


STMicroelectronics

STMicroelectronics N.V. ir Nīderlandē reģistrēts elektronikas iekārtu un komponenšu ražotājs. Galvenais birojs atrodas Ženēvā. Dibināts 1987. gadā.


Metronidazols

Metronidazols ir sintētisks 5-nitroimidazola atvasinājums ar antibiotisku un antiprotozoju darbību. To izmanto anaerobās infekcijas profilaksei un terapijai, dažādas izcelsmes peritonītu, ginekoloģiskas un pēcdzemdību infekciju, kā arī endokardītu gadījumā. Tas ir efektīvs arī giardiāzes, trihomoniāzes un amebiāzes ārstēšanā. Tas ir pirmais izvēles preparāts vidēji smagos Clostridium difficile izraisīta kolīta gadījumos. Metronidazols ir pieejams gan orālā, gan krēma, gan intravenozā formā. Tā kā preparāts labi uzsūcas no gremošanas trakta un nokļūst audos,amebiāzes un citu protozoonožu izraisīto slimību ārstēšanai lieto iekšķīgi. Citos smagos gadījumos metronidazolu ievada vēnā. Metronidazola blaknes ir dispepsija, galvassāpes, alerģiskas reakcijas (nieze, nātrene), metāliska garša, sarkani-brūns urīns, reizēm arī lēkmes. Tas izraisa arī disulfirāmam līdzīgu reakciju un riebumu pret alkoholu. Metronidazolu nevajadzētu lietot agrā grūtniecībā, kā arī barojot ar krūti.


Hinīns

Hinīns ir zāles, ko lieto, lai ārstētu vai novērstu inficēšanos ar malāriju un babeziozi. Tas ir pieejams lietošanai gan orālā, gan intravenozā formā. Atsevišķos pasaules reģionos malārija ir izturīga pret hinīnu. Hinīnu iegūst no dzeltenā hinīnkoka mizas kaltēšanas vai sintētiskā ceļā. Hinīna darbība nav pilnībā izprasta. Pirmo reizi hinīna ekstrakts malārijas ārstēšanai tika izmantots 1632. gadā, kad pulverveida hinīnkoka mizu sajauca ar baltvīnu. Hinīnam piemīt arī pretdrudža darbība, tas stimulē dzemdes muskuļus, kā arī samazina sirds muskulatūras uzbudināmību. Tas var radīt nopietnas blaknes, piemēram, dzirdes un redzes pasliktināšanos, depresiju, galvassāpes, sliktu dūšu un caureju.


Pretiesnu līdzekļi

Pretiesnu līdzekļi jeb dekongestanti ir preparāti gļotādas tūskas mazināšanai augšējos elpceļos. Tos parasti lieto akūta, alerģiskā un vazomotorā rinīta ārstēšanai.

Akūta rinīta gadījumā tiek lokāli (parasti aerosola veidā) pielietoti postsinaptiskie α1 un α2 adrenomimētiskie līdzekļi, piemēram, ksilometazolīns, oksimetazolīns, nafazolīns, fenilefrīns, efedrīns. Šai grupai raksturīgs, ka ilgstoši lietojot (vairāk nekā 2 nedēļas), izpaužas preparātu nevēlamā ietekme (reaktīva gļotādas hiperēmija, hronisks pietūkums, gļotādas atrofiju). Fenilefrīnu un pseidoefedrīnu var lietot arī perorālā veidā.

Alerģiskā un vazomotorā rinīta ārstēšanai tiek lietoti histamīna H1 konkurentie antagonisti, piemēram, klemastīns, dimetindēns, hifenadīns, loratadīns, desloratadīns, histamīna farmakokinētiskie antagonisti, piemēram, nātrija kromoglikāts, kā arī degunā izsmidzināmie glikokortikoīdi, piemēram, flutikazons, flunizolīds, mometazons. Reizēm tiek lietotas šo medikamentozo grupu kombinācijas.


Otorinolaringoloģija

Otorinolaringoloģija ir medicīnas nozare un mācība par ausu, augšējo elpošanas ceļu orgānu, galvas un kakla reģiona uzbūvi, funkcijām un slimībām. Ārsti, kas specializējušies šajā nozarē, ir otorinolaringologi, agrāk saukti par "LORiem" (LaringoOtoRinologiem). Cilvēki vēršas pie otorinolaringologa ausu, kakla, rīkles slimību, tostarp galvas un kakla audzēju gadījumā. Otorinolaringoloģijas apakšpecialitātes ir galvas un kakla onkoloģiskā ķirurģija, sejas plastiskā un rekonstruktīvā ķirurģija, otoloģija, neirotoloģija, rinoloģija, laringoloģija un balss slimības, pediatriskā otorinolaringoloģija u.c.


Daugavieši (Birzgales pagasts)

Daugavieši, arī Pumpuri, ir ciems Ogres novada Birzgales pagastā. Izvietojies pagasta austrumdaļā gar autoceļu P85 pie Dīriķupītes ietekas Daugavā no pagasta centra Birzgales, no novada centra Ogres un no Rīgas.


Širmeļi

Širmeļi, agrāk arī Dzintari, ir ciems Ogres novada Birzgales pagastā. Izvietojies pagasta vidusaļā Širmeļupītes krastā (uz tās vairāki uzplūdinājumi) pie autoceļa P88 (Bauska—Linde) no pagasta centra Birzgales, no novada centra Ogres un no Rīgas.


Mareks Jass

Mareks Jass (dzimis ) ir bijušais latviešu hokejists, spēlēja uzbrucēja pozīcijā. Karjeras laikā trīs sezonas aizvadījis Krievijas Superlīgas klubā Maskavas CSKA, spēlējis arī Somijā: SM līgā, taču lielāku karjeras daļu aizvadījis dažādās Latvijas komandās — Rīgas "Pārdaugava", HK Liepājas Metalurgs, HK Rīga 2000. Latvijas hokeja izlases rindās spēlējis 1999. gada Pasaules čempionātā.

Pašlaik (2022) Jass ir Latvijas čempionāta komandas Rīgas "Dinamo" galvenā trenera palīgs.

Mareka brālēni Māris Jass un Koba Jass arī ir profesionāli hokejisti.


Iveta Vējone

Iveta Vējone (dzimusi 1966. gada 4. jūlijā Madonā) ir skolotāja, bijušā Valsts prezidenta Raimonda Vējoņa dzīvesbiedre.


Graužupes

Graužupes ir ciems Ogres novada Rembates pagastā. Izvietojies pagasta dienvidaustrumos gar autoceļu A6 pie Graužupītes ietekas Daugavā un Lielvārdes pilsētas robežas no pagasta centra Rembates, no novada centra Ogres un 51 km no Rīgas.


Čači

Čači var būt: Čači — apdzīvota vieta Griškānu pagastā; Čači — apdzīvota vieta Silmalas pagastā; Čači — apdzīvota vieta Stabulnieku pagastā.


Čači (Griškānu pagasts)

Čači ir skrajciems Rēzeknes novada Griškānu pagastā. Izvietojies pagasta rietumu daļā 6 km no pagasta centra Sprūževas, 3,5 km no novada centra Rēzeknes un 247 km no Rīgas.


Sekļi

Sekļi ir ciems Preiļu novada Aglonas pagastā. Izvietojies pagasta dienvidaustrumu daļā 36 km no novada centra Preiļiem, 4 km no pagasta centra Aglonas un 238 km no Rīgas.

Apdzīvotā vieta izvietojusies pie autoceļa P62, Ciriša ūdenskrātuves krastā.

Pirms 2009. gadā noslēgtās administratīvi teritoriālās reformas atradās Preiļu rajonā.


Jaunsekļi

Jaunsekļi ir ciems Preiļu novada Aglonas pagastā. Izvietojies pagasta dienvidaustrumu daļā 32 km no novada centra Preiļiem, 5 km no pagasta centra Aglonas un 238 km no Rīgas.

Apdzīvotā vieta izvietojusies pie autoceļa P62.

Pirms 2009. gadā noslēgtās administratīvi teritoriālās reformas atradās Preiļu rajonā.


Brazīlijas Impērija

Brazīlijas Impērija pastāvēja no 1822. līdz 1889. gadam mūsdienu Brazīlijas un Urugvajas teritorijās. Impērija bija parlamentāra konstitucionālā monarhija, kurā valdīja imperatori Pedru I un Pedru II.

Atšķirībā no citām jaunajām Latīņamerikas valstīm, Brazīlijai 19. gadsimta vidus bija politiskas stabilitātes, ekonomikas attīstības un konstitucionālu brīvību laiks. Vienlaikus, valstī līdz pat 1888. gada 13. maijam pastāvēja verdzība.


Jānis Dūnis

Jānis Dūnis (dzimis , miris ) bija latviešu grāmatizdevējs.

Dzimis drēbnieka ģimenē. Absolvējis Valmieras tirdzniecības skolu. Pirms Pirmā pasaules kara uz sava brāļa Kārļa Dūņa vārda atvēris fotodarbnīcu un grāmatu veikalu. Izvairījās no uzņēmuma reģistrēšanas uz savu vārdu, iespējams, jo bija saistīts ar revolūciju. Vēlāk izveidota tipogrāfija un izdevniecība Valmierā.

Piedalījies Latvijas brīvības cīņās. 1919. gadā viņa dibinātajā Ziemeļlatvijas vērtspapīru spiestuvē tika iespiesta viena no pirmajām Latvijas pastmarkām.

Deportēts , miris 1943. gada janvārī Tomskas apgabalā.


Vīraks

Vīraks ir aromātisks un bioloģisks materiāls, kas rada tīkamu smaržu, kad tiek dedzināts. Vīraks tiek veidots no smaržīgiem augu izcelsmes produktiem, apvienojot tos ar ēteriskām eļļām. Ir vīraki, kas izdala smaržu, tos aizdedzinot (degot parasti veidojas ogle, kas lēni noārda materiālu), kā arī tādi vīraki, kas paši nedeg un izdala smaržu to karsēšanas laikā.

Vēsturē vīraks ir izmantots daudzās civilizācijās un kultūrās, it īpaši Ķīnā, Indijā un Tibetā. Tā ir nozīmīga reliģisko rituālu sastāvdaļa, kas sastopama gan šamanismā, gan arī kristietībā.


Kaķumētra

Īstā kaķumētra () ir lūpziežu dzimtas ārstniecības augs. Tas dabiski savvaļā ir audzis Eiropas dienvidrietumos un Āzijas dienvidos, bet mūsdienās ir ieviests un izplatījies arī citur pasaulē, tai skaitā Ziemeļeiropā, Jaunzēlandē un Ziemeļamerikā.

Augs satur terpenoīdu nepetalaktonu, no kā izgatavo kaķumētras ēterisko eļļu. Nepetalaktons spēcīgi iedarbojas uz lielu daļu kaķu, piesaistot tos un izmainot to uzvedību, nonākot saskarē ar to. Cilvēki kaķumētru izmanto kulinārijā, dzer tās zāļu tēju vai to smēķē viegli nomierinošā efekta dēļ.


Grantiņš

Dainis Grantiņš (1963) — latviešu riteņbraucējs; Ivars Grantiņš (1972) — latviešu sērijveida slepkava; Jānis Grantiņš (1909—1974) — latviešu padomju teātra un filmu aktieris; Linards Grantiņš (1950) — latviešu disidents un sabiedriskais darbinieks.


Zikas vīruss

Zikas vīruss ir viens no Flaviviridae dzimtas vīrusiem, kas izplatās ar Aedes ģints odu starpniecību un tiek nodots arī seksuāli transmisīvā ceļā. Cilvēkiem Zikas vīruss izraisa vieglu drudzi, ko neuzskata par dzīvībai bīstamu. To sauc par Zikas drudzi vai Zikas slimību. Pasaulē satraukumu radījusi atrastā saistība, ka grūtniecības laikā ar Zikas slimību inficētajām mātēm dzimst bērni ar mikrocefāliju.

Slimība ir zināma jau no 1950. gadiem un bija sastopama šaurā ekvatoriālā joslā no Āfrikas līdz Āzijai. 2014. gadā vīruss izplatījās pāri Klusajam okeānam līdz Franču Polinēzijai, tad uz Lieldienu salām un 2015. gadā arī uz Centrālameriku, Karību salām, Dienvidameriku, kur Zikas slimība ir sasniegusi pandēmijas līmeni. Zikas vīruss ir līdzīgs denges, dzeltenā drudža, japāņu encefalīta, Rietumnīlas vīrusiem. Visi šie vīrusi izplatās odu kodumu rezultātā. Reģistrēti arī vairāki gadījumi, kad Zikas vīruss izplatījies dzimumkontaktu ceļā. Zikas slimības izpausmes ir līdzīgas mērenai Denges drudža formai, ko ārstē ar atpūtu. Pret to nav pieejamas vakcīnas vai zāles.

2016. gadā ASV Slimību kontroles un profilakses centrs (U.S. Center for Disease Control and Prevention) izdevis ceļošanas vadlīnijas, kurās grūtnieces tiek brīdinātas ievērot piesardzību un, iespējams, arī atlikt ceļojumus uz Zikas slimības skartajām valstīm. Citas valstis un veselības dienesti ir devuši līdzīgus brīdinājumus. Kolumbijā, Ekvadorā, Dominikānas Republikā un Jamaikā veselības dienesti ieteikuši neplānot grūtniecību, kamēr nav pilnībā skaidri riski.

Biežākie Zikas vīrusa infekcijas simptomi ir mērenas galvassāpes, masalveida izsitumi, drudzis, konjunktivīts un locītavu sāpes, ko parasti ārstē ar paracetamolu. Nav reģistrēts neviens nāves gadījums vīrusa dēļ.


Oranžastes scinks

Oranžastes scinks (Gongylomorphus spp.) ir scinku dzimtas ķirzaka, kas endēma Maurīcijai. Tā ir kritiski apdraudēta un patlaban apdzīvo divas nelielas saliņas Maurīcijas ziemeļu piekrastē, savukārt trešajā saliņā ir izzudusi.

Nelielā ķirzaka ir maz izpētīta, noslēgti dzīvojoša un joprojām nav pilnībā aprakstīta. Tā ir vistuvāk radniecīga Makabeju scinkam, kas ir endēms Melnās upes aizas nacionālajam parkam Maurīcijā. Arī oranžastes scinks pieder Gongylomorphus ģintij, bet vēl arvien tas nav klasificēts kā atsevišķa suga vai Makabeju scinka pasuga.


Apvienotās Karalistes Uzņēmumu reģistrs

Apvienotās Karalistes Uzņēmumu reģistra vadītājs ir Tims Moss (Tim Moss).

Saskaņā ar 2015. gada novembra datiem Apvienotās Karalistes Uzņēmumu reģistrā reģistrēto uzņēmumu skaits pieauga par 6,6% (3,630,297 kopējais reģistrēto uzņēmumu skaits valsts teritorijā) gada laikā. 2015. gada novembrī tika reģistrēti 47 497 jauni uzņēmumi. Uz 2015. gada decembri Anglijā un Velsā kopā ir reģistrēti 3 387 113 aktīvi uzņēmumi, Skotijā ir 192 156 aktīvi uzņēmumi, bet Ziemeļīrijā ir 51 028 Uzņēmumu reģistrā reģistrēti uzņēmumi.


Gultas veļa

Gultas veļa ir materiāli vai audumi, kurus liek virs gultas matrača. Tā tiek lietota higiēnai, siltumam, matrača aizsardzībai, kā arī skaistumam. Gultas veļa ir noņemamā un izmazgājamā cilvēka gulēšanas vides sastāvdaļa. Parasti tiek lietoti vairāki gultas veļas komplekti, kuri tiek mazgāti, nomainot vienu pret otru, vai arī mainīti atkarībā no gadalaika. Gultas veļas komplekts parasti sastāv no plakana vai aptveroša palaga, spilvendrānas, kas apņem spilvenu, kā arī no segas pārvalka, kas apņem segu. Bērni bieži vien izdekorē savu gultas vietu ar mīkstajām rotaļlietām, lellēm un citu veidu lietām.


UCI Velokrosa Pasaules kauss

UCI Velokrosa Pasaules kauss ir sezonu ilgas sacensības velokrosā, ko rīko Starptautiskā riteņbraukšanas savienība (UCI). Pirmo reiz tas tika rīkots 1993.-1994. gada sezonā. Šobrīd sacensības notiek četrās grupās: profesionālie vīrieši, U23 vīrieši, juniori vīrieši un profesionālās sievietes.

Pasaules kausu mēdz jaukt ar Pasaules čempionātu, kuru arī organizē UCI, kas ir vienas dienas sacīkstes, kurā apbalvo ar varavīksnes krāsas kreklu, kuru valkās katrā sacīkstē līdz nākamajam Pasaules čempionātam. 2014. gada novembrī sacensību pirmā kārta tika rīkota ārpus kontinentālās Eiropas, tā notika Anglijā, Miltonkeinsā.


Turaidas muiža

Turaidas muiža () bija Vidzemes guberņas Lēdurgas-Turaidas draudzes novada muiža, kas izveidojās pie Turaidas viduslaiku pils 13.—16. gadsimtā. Mūsdienās ietilpst Siguldas novada Turaidas ciema, daļēji Siguldas pilsētas teritorijā Gaujas senlejas labajā stāvkrastā. Muižas centrā izveidots Turaidas muzejrezervāts.


Duklāvi

Duklāvi ir ciems Ogres novada Rembates pagastā. Izvietojies pagasta austrumdaļā dienvidos no Lielvārdes lidlauka no pagasta centra Rembates, no novada centra Ogres un no Rīgas.


Ozolkalni (Rembates pagasts)

Ozolkalni ir ciems Ogres novada Rembates pagastā. Izvietojies pagasta dienvidaustrumu daļā pie Lielvārdes pilsētas ziemeļu robežas no pagasta centra Rembates, no novada centra Ogres un no Rīgas.


Ivans Ohļabiņins

Kņazs Ivans Ohļabiņins (; dzimšanas gads nezināms, miris pēc 1576. gada) bija Krievijas caristes valsts un militārs darbinieks, bajāra dēls, vēlāk vojevoda cara Ivana IV laikā. Piedalījies Livonijas karā Latvijas teritorijā. 1558. gadā Andreja Kurbska vadībā kā priekšējā pulka galva piedalījās Narvas ieņemšanā. 1560. gadā piedalījās Viljandi pils ieņemšanā, pēc tam Cēsu aplenkumā.

Kritis lietuviešu gūstā Čašņiku kaujas laikā 1564. gada janvārī, 1566. gadā atbrīvots. Dienēja Kalugā, Veļikije Lukos, Tulā, Tarusā. 1572. gadā atkal karoja Livonijā. Pēc tam dienēja Pronskā.


Aronijas (ciems)

Aronijas, dažkārt arī Viešļi, ir ciems Ogres novada Jumpravas pagastā. Izvietojies pagasta ziemeļdaļā Gribuļupītes krastā no pagasta centra Jumpravas, no novada centra Ogres un no Rīgas.


Greiškāni

Greiškāni (kļūdaini Griškāni) ir ciems Rēzeknes novada Griškānu pagastā. Izvietojies pagasta ziemeļu daļā 3,2 km no pagasta centra Sprūževas, 10,7 km no novada centra Rēzeknes un 248,6 km no Rīgas.

Apdzīvotā vieta izvietojusies autoceļu A12 (E22) un P54 krustojumā, Rēzeknes upes krastos.


Elizabete Zagorska

Elizabete Zagorska-Veikša (dzimusi ) ir latviešu dziedātāja.

Mūziķes izglītību ieguvusi Emīla Dārziņa mūzikas skolas pianistu klasē. Zagorska sadarbojusies ar vairākiem latviešu mūziķiem un producentiem. 2008., 2012. un 2018. gadā piedalījusies Eirovīzijas nacionālajā atlasē. 2012. gadā Zagorska atlasē piedalījās ar dziesmu You Are a Star (mūzikas autors Atis Auzāns, vārdu autors Kārlis Streips). Karjeras laikā piedalījusies dažādos mūziklos un televīzijas šovos.

Zagorskas vecāki ir aktieri Rolands Zagorskis un Gunta Virkava.


Jānis Kreicbergs (jurists)

Jānis Kreicbergs (dzimis , miris ) bija latviešu jurists, sabiedrisks darbinieks un publicists. 1917./1918. gada Latviešu Pagaidu Nacionālās padomes balsstiesīgs loceklis, kas tika pilnvarots un sūtīts uz sarunām ar Rietumu valstīm.


Šumski

Šumski ir ciems Preiļu novada Aglonas pagastā. Izvietojies pagasta austrumu daļā 37 km no novada centra Preiļiem, 10 km no pagasta centra Aglonas un 243 km no Rīgas.

Apdzīvotā vieta izvietojusies nomaļus no vietējas nozīmes autoceļiem, netālu no Raudiņu ezera.

Pirms 2009. gadā noslēgtās administratīvi teritoriālās reformas atradās Preiļu rajonā.


Štēli fon Holšteini

Štēli fon Holšteini () ir vācbaltiešu dzimta, kas ieceļoja Livonijā 15. gadsimtā un kļuva par zemes īpašniekiem Zviedru Vidzemē, vēlāk Vidzemes guberņā. Ierakstīti Igaunijas un Vidzemes bruņniecības matrikulā. Krievijas impērijas valdība 1869. gadā atzina Štēlu fon Holšteinu dzimtas tiesības lietot mantojamu baronu titulu.

Cits Štēlu fon Holšteinu dzimtas atzars 17. gadsimtā no Vidzemes pārcēlās uz Zviedriju un tika uzņemts turienes bruņniecībā.


Sliede

Sliede ir īpaša šķērsprofila tērauda sija, pa ko rit vilcienu, tramvaju, vagonešu, celtņu riteņi. Sliede virza ritošo sastāvu un uzņem no tā slodzi, ko caur sliežu stiprinājumiem nodod zemākiem elementiem. Sliedes kalpo signālstrāvas un vilces sproststrāvas vadīšanai. Sliedēm jābūt izturīgām (ar lielu inerces momentu un pretestības momentu, lai lieces un vērpes spriegumi tajās nepārsniegtu pieļaujamos) un stabilām, jānodrošina vilcienu kustības drošība un pieļaujamie vilcienu kustības ātrumi. Sliedēm jākalpo iespējami ilgi un jāmaksā pietiekami lēti. Izturīgas sliedes nozīmē, ka tām jābūt pietiekami smagām, stingrām, stigrām, materiālam nesaplacināmam, neplūstošam, nedilstošam un pietiekami cietam. Sliedēm jābūt līdzenām, pietiekami raupjām un gludām. Izvirzītās prasības nozīmē piemērotu sliedes šķērsprofila izvēli, ķīmisko sastāvu un izgatavošanas tehnoloģijas ievērošanu.

Sliežu profilu tipus, to izgatavošanas tehnoloģiju un pieņemšanu standartizē pēc to metriskās masas. Jaunbūvējamos un rekonstruējamos sliežu ceļos pārsvarā izmanto 60E1, R65 un retākos gadījumos R50 tipa sliedes uz mazāk svarīgiem ceļiem. Skaitlis sliedes tipa apzīmējumā nozīmē noapaļotu līdz veseliem kilogramiem sliedes metrisko masu. Sliežu unifikācija un standartizācija nozīmē arī to stiprinājumu standartizāciju atbilstoši sliedes profilam.

Sliežu galviņas virsējo slāni nodilumizturības palielināšanai termiski rūda – strauji atdzesē. Tilpumnerūdītas sliedes no jauna praktiski neizmanto.


Jurijs Ševčuks

Jurijs Ševčuks (; dzimis Magadanas apgabalā) ir padomju un krievu rokmūziķis, dziesmu autors un producents, grupas "DDT" dibinātājs un līderis. Filmējies arī vairākās padomju un krievu spēlfilmās.

Daudziem Ševčuka radītajiem tekstiem piemīt asa sociāla ievirze. Viņš bieži tiek salīdzināts ar Vladimiru Visocki.


Ševčuks

Jurijs Ševčuks (Ю́рий Шевчу́к; dzimis 1957) — padomju un krievu rokmūziķis, dziesmu autors un producents; Serhijs Ševčuks (Сергій Шевчук; dzimis 1990) — Ukrainas futbolists; Vjačeslavs Ševčuks (В'ячеслав Шевчу́к, dzimis 1979) — Ukrainas futbolists un treneris.


Marjanova

Marjanova var būt: Marjanova — apdzīvota vieta Preiļu novada Aglonas pagastā; Marjanova — apdzīvota vieta Preiļu novada Pelēču pagastā; Māres cits nosaukums.


Marjanova (Aglonas pagasts)

Marjanova ir ciems Preiļu novada Aglonas pagastā. Izvietojies pagasta centrālajā daļā 28 km no novada centra Preiļiem, 1,5 km no pagasta un novada centra Aglonas un 234 km no Rīgas.

Apdzīvotā vieta izvietojusies abpus autoceļam V745.

Pirms 2009. gadā noslēgtās administratīvi teritoriālās reformas atradās Preiļu rajonā.


Intelsat 30

Intelsat 30 (IS-30) ir Intelsat sakaru pavadonis, kas paredzēts sakaru nodrošināšanai Latīņamerikā. Ģeostacionārā orbītā palaists 2014. gada oktobrī.

Pavadoni izgatavojis ASV uzņēmums SSL. Tam uzstādīti 10 C joslas un 72 Ku joslas raidītāji. Ku joslas derīgā krava (DLA-1) nodrošina Direct-to-Home pakalpojumus.

Intelsat 30 izvietots ģeostacionārajā orbītā punktā 95° rietumu garuma, līdzās Galaxy 3C.


Pelnu sanatorija

"Pelnu sanatorija" ir 2016. gada Latvijas un Lietuvas kopražojuma spēlfilma. Filmas režisors ir Dāvis Sīmanis un šī ir pirmā viņa režisēta pilnmetrāžas spēlfilma. Galvenās lomas atveido Ulrihs Matess, Agnese Cīrule, Dmitrijs Jaldovs, Pēteris Liepiņš un Leonīds Lencs. Filmas pirmizrāde notika kinoteātrī Splendid Palace, Rīgā. Filma ieguva 2016. gada Lielā Kristapa balvas nominācijās "Labākais aktieris" un "Labākais mākslinieks".


Rajecki

Rajecki ir ciems Preiļu novada Aglonas pagastā. Izvietojies pagasta austrumu daļā 34 km no novada centra Preiļiem, 6,5 km no pagasta centra Aglonas un 240 km no Rīgas.

Apdzīvotā vieta izvietojusies pie autoceļa P60.

Pirms 2009. gadā noslēgtās administratīvi teritoriālās reformas atradās Preiļu rajonā.


Jaudzemi

Jaudzemi var būt: Jaudzemi — apdzīvota vieta Jēkabpils novada Kūku pagastā; Jaudzemi — apdzīvota vieta Krāslavas novada Šķeltovas pagastā; Jaudzemi — apdzīvota vieta Līvānu novada Rožupes pagastā; Jaudzemi — apdzīvota vieta Līvānu novada Rudzātu pagastā; Jaudzemi — apdzīvota vieta Preiļu novada Aglonas pagastā; Jaudzemi — apdzīvota vieta Preiļu novada Pelēču pagastā; Jaudzemi — apdzīvota vieta Preiļu novada Preiļu pagastā; Jaudzemi — apdzīvota vieta Preiļu novada Rožkalnu pagastā. Jaudzemi — apdzīvota vieta Rēzeknes novada Nautrēnu pagastā; Jaudzemi — apdzīvota vieta Rēzeknes novada Maltas pagastā; Jaudzemi — apdzīvota vieta Rēzeknes novada Sakstagala pagastā;


Jaudzimi

Jaudzimi var būt: Jaudzemu Aglonas novada Aglonas pagastā cits nosaukums; Jaudzemu Aglonas novada Šķeltovas pagastā cits nosaukums; Jaudzemu Līvānu novada Rožupes pagastā cits nosaukums; Jaudzemu Līvānu novada Rudzātu pagastā cits nosaukums; Jaudzemu Preiļu novada Preiļu pagastā cits nosaukums; Jaudzemu Preiļu novada Pelēču pagastā cits nosaukums; Jaudzemu Vārkavas novada Rožkalnu pagastā cits nosaukums;


Jaudzemi (Aglonas pagasts)

Jaudzemi, arī Jaudzimi, ir ciems Preiļu novada Aglonas pagastā. Izvietojies pagasta dienvidu daļā 33 km no novada centra Preiļiem, 7 km no pagasta centra Aglonas un 241 km no Rīgas.

Apdzīvotā vieta izvietojusies nomaļus no vietējas nozīmes autoceļiem.

Pirms 2009. gadā noslēgtās administratīvi teritoriālās reformas atradās Preiļu rajonā.


Vargasa ēra

Vargasa ēra ir Brazīlijas vēstures posms starp 1930. un 1945. gadu, kad Getulio Vargass bija valsts vadītājs. Pēc gāšanas no varas 1945. gada 29. oktobra militārajā apvērsumā Vargass palika politiski aktīvs, tika ievēlēts Senātā un 1951. gadā viņu atkal ievēlēja par prezidentu. Saasinoties iekšpolitiskai krīzei un konfliktam ar bruņotajiem spēkiem, 1954. gadā Vargass izdarīja pašnāvību.

Brazīlijas Pirmās Republikas 1930. gada nedemokrātisko prezidenta vēlēšanu zaudētājs Getulio Vargass 1930. gadā vadīja valsts apvērsumu, kura rezultātā militārā hunta viņu iecēla par pagaidu prezidentu.

Vargasa varas laiks starp 1930. un 1945. gadu dalās trīs posmos – pagaidu valdība (1930. gada 3. novembris – 1934. gada 17. jūlijs) kam sekoja demokrātijas posms, kas beidzās 1937. gada 10. novembrī, kad Vargass atlaida Kongresu un pasludināja Estado Novo diktatūras sākumu.

Līdz 1937. gada konstitūcijas pieņemšanai, Brazīlijas oficiālais nosaukums bija Brazīlijas Savienoto Valstu Republika, pēc tam to sauca par Brazīlijas Savienotajām Valstīm (Estados Unidos do Brasil).

1932. gada jūlijā Sanpaulu sākās sacelšanās pret centrālo varu, kas tika apspiesta. 1935. gadā tika apspiesta komunistu sacelšanās. Centrālās varas nostiprināšanās procesu veicināja brazīļu bailes, ka valstī varētu sākties Spānijas pilsoņu karam līdzīgs konflikts. Aizvien vairāk nostiprinājās valsts bruņoto spēku kontrole līdz šim autonomajās pavalstīs, kurās beidza pastāvēt vietējās bruņotās vienības.

Vargasa pirmais uzdevums bija izvest valsti no Lielās Depresijas. Ekonomikas stimulēšanai tika tērēti valsts līdzekļi. Lai atrisinātu konfliktus starp strādniekiem un rūpnīcu īpašniekiem, Vargass palielināja valsts kontroli pār strādnieku organizācijām, daļēji apmierinot viņu prasības. Valsts iekārtas pārveidošanā Vargass lielā mērā ietekmējās no Itālijas Musolīni fašisma un Portugāles Salazara Estado Novo parauga, vienlaikus, viņa programmām bija līdzība ar ASV Jaunā kursu.

1934. gadā tika pieņemta jauna konstitūcija, kas samazināja pavalstu autonomiju, lielo oligarhu varu un nostiprināja centrālo valdību. Tika ieviesta vispārējā, aizklāto vēlēšanu sistēma, balss tiesības piešķirtas arī sievietēm. Tradicionālās zemes īpašnieku un uzņēmēju oligarhijas vietā Vargass savu varu balstīja uz strādniekiem, izvēršot populisma kampaņu.

1937. gadā Vargass atlaida Kongresu, izbeidza politisko partiju darbību un turpmāk valdīja kā autoritārs diktators. Šajā laikā tika uzlaboti strādājošo dzīves apstākļi, ieviesta minimālā alga, sociālās programmas un arodbiedrības. Tika attīstīta rūpniecība. Vienlaikus, arodbiedrības tika cieši kontrolētas un streiki bija aizliegti.

1942. gada 22. augustā Brazīlija pieteica karu Vācijai un Itālijai. Brazīlija 1944. gadā nosūtīja karaspēku uz Itāliju, piedaloties tās atbrīvošanā no vāciešiem.

1945. gada 29. oktobra militārajā apvērsumā Vargass tika gāzts. 1946. gadā Brazīlijā tika pieņemta jauna konstitūcija, kuras mērķis bija ierobežot jaunas diktatūras rašanos. Prezidenta termiņš tika ierobežots uz vienu piecu gadu termiņu, nostiprināta valsts institūciju neatkarība un samazināta centrālās valdības vara.

1950. gada Prezidenta vēlēšanās uzvarēja Vargass, un 1951. gada 31. janvārī sāka pildīt prezidenta pienākumus. Šoreiz viņam trūka vairākuma Kongresā, kā arī viņa rīcību ierobežoja jaunā konstitūcija. Valdības tēriņi regulāri pārsniedza budžeta ienākumus, cēlās inflācija. Saasinājās politiskā spriedze starp Vargasa Brazīlijas Strādnieku partiju un tās pretiniekiem bruņotajos spēkos, kas Vargasa populismā tagad saskatīja komunisma briesmas.

1954. gada 5. augustā tika nogalināts kara aviācijas virsnieks un mēģināts nogalināt opozīcijas laikraksta redaktoru. Atklājās, ka slepkavību organizētāji ir prezidenta apsardzes darbinieki. Vargasa darbības izmeklēšana atklāja, ka prezidenta administrācijā valda korupcija. Bruņoto spēku augstākā vadība aicināja prezidentu atkāpties no amata. 1954. gada 24. augustā Vargass, neatkāpjoties no amata, izdarīja pašnāvību savā rezidencē.

Vargasa ietekme politikā turpinājās arī pēc viņa nāves, kad demokrātisko sistēmu vājināja konflikti starp viņa piekritējiem un sekotājiem. Tas deva iemeslu un iespēju bruņotajiem spēkiem 1964. gadā īstenot valsts apvērsumu un nodibināt Brazīlijas militāro diktatūru.


Nīzere

Nīzere ir ciems Bauskas novada Stelpes pagastā. Izvietojies pagasta rietumdaļā pie autoceļa P92 no pagasta centra Stelpes, no novada centra Bauskas un no Rīgas. Apdzīvotā vieta izveidojusies ap bijušās Nīzeres (Neu-Sorgen) muižas centru.


Vecstelpe

Vecstelpe ir ciems Bauskas novada Stelpes pagastā. Izvietojies pagasta vidusdaļā pie autoceļa P92 no pagasta centra Stelpes, no novada centra Bauskas un no Rīgas. Apdzīvotā vieta izveidojusies ap bijušās Stelpes muižas (Stelpenhof) centru. Ciemā atrodas pagasta pārvalde un pamatskola.


Falkenberga/Elstere

Falkenberga/Elstere () ir pilsēta Vācijā, Brandenburgā, Elbas-Elsteres apriņķī, 16 kilometrus uz austrumiem no Torgavas.


Rebeka Ibrahima

Rebeka Salsabila Ibrahima (dzimusi Rebeka Koha Ventspilī) ir latviešu svarcēlāja. 2017. gada un 2018. gada Pasaules čempionāta bronzas medaļas ieguvēja un 2018. un 2019. gada Eiropas čempione svara kategorijā līdz 58 kilogramiem. Pēc pārtraukuma karjerā sportiste 2022. gadā atgriezās sportā, pārstāvot vīra dzimteni Kataru.


Administratīvo iedalījumu uzskaitījums pa valstīm un atkarīgajām teritorijām

Šajā sarakstā apkopots suverēno valstu, pašpasludināto/neatzīto valstu un atkarīgo teritoriju administratīvais iedalījums. Rakstā norādīts administratīvā iedalījuma veids un vienību skaits 2014. gadā. Visas valstis un teritorijas sakārtotas latviešu alfabēta secībā. Administratīvās vienības ir sadalītas vairākos līmeņos. Atsevišķām valstīm pastāv arī alternatīvais administratīvais iedalījums.


Staroščiki

Staroščiki ir ciems Rēzeknes novada Griškānu pagastā. Izvietojies pagasta dienvidrietumu daļā 5,5 km no pagasta centra Sprūževas, 5,2 km no novada centra Rēzeknes un 251 km no Rīgas.

Apdzīvotā vieta izvietojusies pie reģionālā autoceļa P55 (Rēzekne—Dagda).

Pirms 2009. gadā noslēgtās administratīvi teritoriālās reformas atradās Rēzeknes rajonā.


Gaisma (Bārbeles pagasts)

Gaisma ir ciems Bauskas novada Bārbeles pagastā. Izvietojies pagasta ziemeļrietumu daļā starp autoceļu P89 un Milupīti no pagasta centra Bārbeles, no novada centra Bauskas un no Rīgas. Apdzīvotā vieta izveidojusies pie bijušās Bārbeles muižas (Barbern) centra, izaugusi padomju gados kā kolhoza «Gaisma» ciemats.


Zemitāni (ciems)

Zemitāni, agrāk arī Mārtiņi, ir ciems Bauskas novada Bārbeles pagastā. Izvietojies pagasta vidusdaļā pie autoceļa P87 no pagasta centra Bārbeles, no novada centra Bauskas un no Rīgas. Apdzīvotā vieta izveidojusies pie vecās pagastvaldes un skolas.


Ģeotekstils

Ģeotekstils ir sintētisks ūdenscaurlaidīgs (drenējošs) uz grunts izklājams materiāls (polimēru ģeosintētika), kas ceļa uzbūvē kalpo apakšbūves grunts slāņa nodalīšanai no sliežu ceļa vai autoceļa virsbūves vai grunts pamatnes nodalīšanai no vāji nesošām uzbēruma gruntīm. Ģeotekstils var būt austs, neausts vai adīts. Ģeotekstilu parasti izgatavo no polipropilēna vai poliestera diegiem.

Ģeotekstilu plaši izmanto dzelzceļu un autoceļu būvē, lauksaimniecībā, ainavu arhitektūrā un citur.


1. tramvaju maršruts (Liepāja)

1. tramvaju maršruts ir Liepājas sabiedriskā transporta tramvaju maršruts, kas kursē no Brīvības ielas Jaunliepājā līdz Mirdzas Ķempes ielai Ezerkrasta apkaimē. Tas ir vienīgais Liepājas tramvaja maršruts.

1. tramvaju maršruta kopējais garums ir 14,8 km. Virziena Brīvības iela—Mirdzas Ķempes iela kopējais garums ir 7,4 km, tāpat arī virziena Mirdzas Ķempes iela—Brīvības iela kopējais garums ir 7,4 km.

Darbdienās pa 1. tramvaju maršrutu kursē 10 tramvaji, kuri pavisam veic 138 reisus, bet brīvdienās — 8 tramvaji, kuri pavisam veic 116 reisus. Vidējais intervāls starp tramvajiem darbdienās ir 6 līdz 7 minūtes, bet brīvdienās — 7 līdz 8 minūtes.

1. tramvaju maršrutu apkalpo SIA "Liepājas tramvajs" tramvaju depo. Maršrutā kursē 14 jaunie zemās grīdas tramvaja vagoni (no Nr. 250 līdz Nr. 263).

COVID-19 pandēmijas laikā ieviestajā komandantstundā pēdējie tramvaju reisi pirms komandantstundas iestāšanās virzienā no Brīvības ielas galapunkta kursēja pa maršrutu Brīvības iela — Stacija — Depo, bet komandantstundas laikā tramvaji nekursēja. Attiecīgi saīsinātie tramvaja reisi nākamajā rītā kursēja maršrutā Depo — 5. vidusskola — Mirdzas Ķempes iela. Daži tramvaja reisi neveica reisu no Depo uz Brīvības ielas galapunkta maršruta loku, jo tramvaji iepriekšējā vakarā bija iebraukuši atmuguriskā virzienā.

2021. gada 18. februārī uzsākti jauno tramvaju testa braucieni.


Londonas Tūkstošgades tilts

Londonas Tūkstošgades tilts () ir gājēju piekartilts Londonā, Lielbritānijā, kas šķērso Temzas upi. Tas savieno Svētā Pāvila katedrāli Temzas ziemeļu krastā ar Teita modernās mākslas muzeju upes dienvidu krastā.

Tilts balstās uz trim balstiem, tā kopējais garums ir 325 metri, bet platums ir četri metri. Tilta konstrukcijas ir izgatavotas no alumīnija.

Tilta projektēšana ilga vairāk nekā divus gadus, bet celtniecība ilga vairāk kā vienu gadu. Tilta kopējās izmaksas ir £ 18,2 miljoni, kas ir par £ 2,2 miljoniem vairāk nekā bija sākumā plānots.

Šis ir pirmais pār Temzu Londonā uzceltais tilts kopš Tauera tilta izbūves 1894. gadā. Tilts tika atklāts 2000. gada 10. jūnijā un atklāšanas ceremonijā piedalījās Lielbritānijas karaliene Elizabete II. Tilta šūpošanās dēļ to pēc trīs dienām slēdza. Tas atkārtoti tika atvērts 2002. gada februārī. Šis ir viens no projektiem, ko pasūtīja Lielbritānijas premjerministra Tonija Blēra valdība, atzīmējot tūkstošgades miju.


Lenijs Ābrahamsons

Lenijs Ābrahamsons (, dzimis ) ir īru kinorežisors un scenārists. Ābrahamsona zināmākās filmas ir Adam & Paul, Garage, What Richard Did, Frenks un "Istaba", par kuru viņš tika izvirzīts Amerikas Kinoakadēmijas balvai nominācijā "Labākais režisors".


Supernova 2016

Supernova 2016 bija 61. starptautiskā Eirovīzijas dziesmu konkursa Latvijas nacionālā atlase.

Līdz notika dziesmu iesniegšanas process. Tika iesūtītas 120 dziesmas.


Toms Makārtijs

Tomass Džozefs "Toms" Makārtijs (, dzimis ) ir amerikāņu kinorežisors, scenārists un aktieris, kas atveidojis nelielas lomas filmās "Iepazīsties, mani vecāki", "Arlabunakti un visu labu" un citās, kā arī televīzijas seriālos "Noklausīšanās" (The Wire), Boston Public un "Likums un kārtība".

Makārtijs saņēmis pozitīvas kritiķu atsauksmes par paša sarakstītajām un režisētajām filmām The Station Agent (2003), The Visitor (2007), Win Win (2011). Toms Makārtijs kopā ar Bobu Pītersonu un Pītu Dokteru ir scenārija līdzautors datoranimācijas filmai "Augšup" (2009), par ko viņi tika nominēti Amerikas Kinoakadēmijas balvai kategorijā "Labākais oriģinālscenārijs". Makārtijs ir scenārija autors filmai Million Dollar Arm (2014).

Par darbu pie filmas "Uzmanības centrā" (2015), kas tika izvirzīta Amerikas Kinoakadēmijas balvai sešās nominācijās, Makārtijs bija nominēts divās no tām — kā labākais režisors un par labāko oriģinālscenāriju (kopā ar Džošu Singeru), no kurām tika iegūta balva par labāko oriģinālo scenāriju. Makārtijs divas reizes saņēmis BAFTA kino balvu — par filmu The Station Agent un "Uzmanības centrā" scenārijiem.


Tikšanās vietu mainīt nedrīkst

"Tikšanās vietu mainīt nedrīkst" () ir 1979. gadā izlaists PSRS televīzijas miniseriāls (5 sērijas). Uzņemts pēc brāļu Vaineru detektīvromāna Эра милосердия (1975), kura pamatā ir patiesi notikumi. Scenārija autori ir Arkādijs un Georgijs Vaineri. Seriāla režisors ir Staņislavs Govoruhins. Seriāls Padomju Savienībā bija ļoti populārs, sasniedzot pat kulta seriāla statusu. Galvenās lomas attēlo pazīstami padomju aktieri, starp tiem Vladimirs Visockis, Vladimirs Konkins, Sergejs Jurskis, Aleksandrs Beļavskis, Natālija Fatejeva, Zinovijs Gerts, Jevgeņijs Jevstigņejevs, Armens Džigarhanjans.

Seriāls uzņemts Odesas kinostudijā, filmēšanu uzsāka 1978. gada 10. maijā. Filmēšana norisinājās Odesā un Maskavā. Seriāls pirmo reizi tika pārraidīts 1979. gadā no 11. līdz 16. novembrim PSRS Centrālās televīzijas Pirmajā kanālā.


Autobusu satiksme Liepājā

Autobusu satiksme Liepājā ir viens no sabiedriskā transporta veidiem Liepājā un tās tuvākajā apkārtnē.


Jūrmalas pilsētas daļas

Šajā uzskaitījumā apkopotas visas Jūrmalas pilsētas daļas. Jūrmalu veido 26 pilsētas daļas jeb apkaimes. Pati Jūrmala pilsētas tiesības ieguva 1959. gadā, kad tā tika atdalīta no Rīgas, kuras sastāvā tā bija kopš 1946. gada. Jūrmalas pilsētas sastāvā atrodas 3 kādreizējas Latvijas pilsētas, kurām bija pilsētas tiesības — Sloka (atsevišķa pilsēta no 1920. līdz 1946. gadam), Ķemeri (atsevišķa pilsēta no 1928. līdz 1959. gadam) un Rīgas Jūrmala (atsevišķa pilsēta no 1920. līdz 1946. gadam).


Intelsat 34

Intelsat 34 (IS-34) ir Luksemburgā bāzēta uzņēmuma Intelsat sakaru pavadonis, kas paredzēts sakaru nodrošināšanai Amerikā un Eiropā. Ģeostacionārā orbītā palaists 2015. gada augustā.

Pavadoni izgatavojis ASV uzņēmums SSL. Tam uzstādīti 24 C joslas un 24 Ku joslas raidītāji. Intelsat 34 tika gatavots, lai aizvietotu Intelsat 27, kurš zaudēts 2013. gadā nesējraķetes avārijā.

Intelsat 34 izvietots ģeostacionārajā orbītā punktā 55,5° rietumu (304,5° austrumu) garuma. Tas aizvietoja resursus iztērējušos pavadoņus Galaxy 11 un Intelsat 805.


Oskars Ozols

Oskars Ozols (1889-1975) bija latviešu inženieris un pedagogs, Latvijas brīvības cīņu dalībnieks, Lāčplēša Kara ordeņa kavalieris.


Markus Ozols

Markus Ozols (1895-1942) bija sabiedrisks darbinieks, Latvijas brīvības cīņu dalībnieks, Lāčplēša Kara ordeņa kavalieris.


Aleksandrs Ozols

Aleksandrs Ozols (1896-1919) bija latviešu virsnieks, Latvijas brīvības cīņu dalībnieks, Lāčplēša Kara ordeņa kavalieris.


Brazīlijas militārā diktatūra

Brazīlijas militārā diktatūra bija autoritārs militārais režīms, kas valdīja Brazīlijā pēc 1964. gada 31. marta — 1. aprīļa militārā valsts apvērsuma līdz 1985. gada 15. martam, kad par prezidentu kļuva režīma opozīcijas pārstāvis. 1964. gada valsts apvērsumā tika gāzta populistiskā prezidenta Žoao Gularta valdība. Apvērsuma iemesli meklējami dziļā politiskajā nestabilitātē, kas Brazīlijā pastāvēja jau kopš 1945. gada, kad militārā apvērsumā tika izbeigta Vargasa ēra, un ASV valdošajā antikomunismā, kas jebkādu liberālismu Latīņamerikā uzskatīja par drošu ceļu uz komunismu. Diktatūras laikā vismaz 191 režīma politiskais pretinieks tika nogalināts, 243 "pazuda" un daudzi tika fiziski un psiholoģiski spīdzināti, tai skaitā pašreizējā prezidente Dilma Rusefa, taču režīma upuru skaits krietni atpaliek no Čīles, Argentīnas un Urugvajas militāro diktatūru rādītājiem.


Ādams Makejs

Ādams Makejs (, dzimis ) ir amerikāņu kinorežisors, kinoproducents, scenārists, komiķis un aktieris.

Makejs divas sezonas bija galvenais scenārists NBC kanāla komisko skeču šovam Saturday Night Live. Viņš ir režisējis tādas filmas kā "Televīzijas dvēsele", "Rikijs Bobijs — ātruma karalis" un "Pusbrāļi" (Step Brothers). Makejs komēdiju veidošanā cieši sadarbojas ar Villu Ferelu, kas ir arī šo filmu scenārija līdzautors.

Filma "Gadsimta likme" ir pirmā filma, ko Makejs uzņēmis bez Ferela galvenajā lomā. Par šo filmu Makejs (kopā ar Čārlzu Rendolfu) tika izvirzīts vairākām balvām, tostarp arī Amerikas Kinoakadēmijas balvai nominācijās "Labākais režisors" un "Labākais adaptētais scenārijs", divām BAFTA kino balvām un Zelta globusa balvai. No šīm balvām Makejs ieguva divas balvas par labāko adaptēto scenāriju — Amerikas Kinoakadēmijas balvu un BAFTA kino balvu.


Māršala Salu prezidentu uzskaitījums

Šajā uzskaitījumā apkopoti Māršalu Salu prezidenti, kopš tās neatkarības iegūšanas 1979. gadā.


Malaizijas administratīvais iedalījums

Malaizijas administratīvo iedalījumu veido 13 štati un 3 federālās teritorijas.


Zemsliežu pamats

Zemsliežu pamats ir sliežu ceļa virsbūves sastāvdaļa - montāžas elements, pie kuras attiecināmi: gulšņi, brusas un dzelzsbetona bloki un rāmji, kas kalpo spiediena pārnešanai no sliedes uz balastu (gulsnis attiecīgi tiek pielietots sliežu ceļam; brusa (pārvedbrusa) — attiecīgi tiek pielietota — pārmiju pārvedām, ceļa krustojumiem, kā arī ceļa pinumiem un savietojumiem, tilta brusa uz balasta - speciāls pastiprināts gulsnis mākslīgajām būvēm ar balasta klātni) vai metāla tiltiem no sliedes uz tilta garensijām (tā attiecīgi saucas — tilta brusa), bet dzelzsbetona bloki un rāmji ir pielietojami visos iepriekšminētajos gadījumos. Gulsnis no brusas atšķiras pēc savas pielietojuma vietas, kā arī tas parasti ir īsāks un tā šķērsgriezums var būt vai nu tāds pats kā brusai vai, kā ir parasti — mazāks. Brusai var piestiprināt vairāk par diviem sliežu pavedieniem vienlaikus. Izšķir dzelzsbetona vai koka vai metāla gulšņus un brusas. Dzelzs gulšņi un brusas ir reti sastopami. Tomēr pārmiju pārvedās tos bieži pielieto dzelzs brusu elektropiedziņas motora uzstādīšanai asmeņu vai krusteņa kustīgās serdes pārlikšanai. Pēdējā laikā dzelzceļa infrastruktūras pārvaldītāji aizvien vairāk atsakās no koka gulšņu un brusu pielietošanas, dodot priekšroku dzelzsbetona gulšņu un brusu vispārīgam pielietojumam. Tomēr dzelzceļa līnijās, kurās kapitālais remonts ir veikts krietni sen, koka gulšņu un brusu pielietojums aizvien ir ļoti ievērojams. Dzelzsbetonam un kokam ir atšķirīgs saspiešanas elastīgās deformācijas modulis (dzelzsbetona gulsnim t.i. 30 000 — 40 000 MPa jeb 300 000 — 400 000 kgs/cm²; koka gulsnim šķērsi šķiedrām 500 — 1 000 MPa jeb 5 000 — 10 000 kgs/cm²), tāpēc dzelzsbetona gulšņos obligāti jālieto gumijas starplika, t.sk. sliežu elektriskās izolācijas nodrošināšanai, bet sliežu ceļa uzturēšanas laikā uz pietiekami svarīgiem ceļiem bojātos koka gulšņus aizvien jānomaina pret koka gulšņiem. Stāvēšanas strupceļos un ceļos ar mazu kustību bieži bojāto koka gulšņu pudurus izretina ar secīgi izkārtotiem dzelzsbetona gulšņiem. Tas palīdz stingri noturēt sliežu ceļa platumu, neskatoties uz pārējiem trūkumiem. Gulšņus un brusas, ņemot vērā sliežu ceļa svarīgumu, izliek ievērojot epīras: 2000 gab./km, 1840 gab./km, 1600 gab./km, attiecīgi tas ir, skaitot pa gulšņu vai brusu garenasīm atkarībā no pielietotās epīras no 500 mm — 625 mm viena no otras. Atbildīgākās vietās, tādās kā: mākslīgās būves ar balasta klātni; līknēs ar nelielu rādiusu jeb projektēto aprēķina nedzēsto centrbēdzes paātrinājumu sākot no 0,5 m/s² un uz augšu; kā arī pārmiju pārvedās pielieto tikai lielākās epīras, t.i. tikai 2000 gab./km vai 1840 gab./km jeb attiecīgi mērot pa garenasīm — no 500 mm — 543 mm. Salaidņu ceļā abus gulšņus pirms un pēc salaidnes, mērot pa garenasīm, izvieto tuvāk - 420 mm — 500 vienu no otra. Metāla tiltos ar bezbalasta klātni, brusas vienu no otras izvieto 100 mm — 150 mm attālumā (epīra attiecīgi ir 2000 gab./km un vairāk jeb mērot pa garenasīm attālums 500 mm un mazāks), bet šķērssiju zonā, mērot pa garenasīm, ne tālāk par — 550 mm vienu no otras. Buka, ostu portālceltņu, torņa celtņu, metropolitēna sliežu ceļos (bet ne vienmēr), uz ritošā sastāva apskates grāvjiem, lokomotīvju griezuļiem u.c. lieto pusgulšņus (normāla gulšņa garums dalīts uz pusēm vai mazliet īsāks).

Gadījumos, kad nepieciešams panākt vienmērīgu dinamisko slodžu elastīgo izkliedi, padarīt stabilāku zemsliežu pamatu, aprobežoties ar esošās masas sliežu pielietošanu un nepalielināt sliežu masu, nodrošināt lielu pretestību pārvietojumiem, atteikšanos no biezas šķembu balasta kārtas, nodrošināt ilgu kalpošanas laiku un samazināt remonta izmaksas salīdzinājumā ar gulšņa režģa konstrukciju, izvēlas dzelzsbetona bloku vai rāmju zemsliežu pamatu veidu.


Viljams Barouzs

Viljams Barouzs (William S. Burroughs; dzimis , miris ) bija amerikāņu rakstnieks un mākslinieks, viena no bītu paaudzes centrālajām figūrām, kā arī nozīmīgs postmodernisma autors.

Barouzs sarakstīja astoņpadsmit romānus un noveles, sešas izlases ar īsstāstiem un četras — ar esejām. Ir publicētas arī piecas grāmatas ar Barouza interviju un vēstuļu korespondences materiālu. Barouzs piedalījās mākslas un mūzikas projektos, kā arī parādījās vairākās filmās.

Jau agrīnajos pusaudža gados Barouzs rakstīja stāstus un citus literārus darbus, bet sāka tos publicēt tikai pēc 30 gadu vecuma. 1936. gadā Barouzs pabeidza Hārvarda Universitāti, iegūstot grādu antropoloģijā, vēlāk mācījās medicīnu Vīnē.

Daudzi Barouza darbi ir daļēji autobiogrāfiski, kas balstās viņa ilgstošajā atkarībā no heroīna un iespaidiem, dzīvojot Mehiko, Londonā, Parīzē, Marokā, kā arī ceļojumiem pa Amazones lietus mežiem. Barouzs netīši nogalināja savu otro sievu Džonu Vollmeri 1951. gadā Mehiko, tādēļ viņu centās notiesāt par slepkavību.

Ar savu pirmo izdoto romānu "Narkomāns" (Junkie) 1953. gadā Barouzs izpelnījās lielu sabiedrības uzmanību, bet par rakstnieka slavenāko darbu var uzskatīt trešo romānu "Kailās brokastis" (Naked Lunch), ko izdeva 1959. gadā, tas kļuva ļoti skandalozs un nonāca līdz tiesai, kur tika lemts par tā atbilstību ASV tolaik esošajiem sodomijas likumiem.

Barouzs nomira 1997. gadā savās mājās Lorensā, Kanzasā pēc sirdstriekas.


Bebrveidīgie

Bebrveidīgie, bebrveidīgo apakškārta (Castorimorpha) ir grauzēju kārtas (Rodentia) viena no apakškārtām, kas apvieno 3 mūsdienās dzīvojošas dzimtas. Šajā apakškārtā ir apmēram 100 sugas, no kurām gandrīz visas, izņemot Eirāzijas bebru, mājo Ziemeļamerikā, lai gan dažu sugu izplatības areāls iestiepjas arī Dienvidamerikā.

Apakškārta izveidota, balstoties uz morfoloģiskajiem un ģenētiskajiem pētījumiem. Vēl nesenā pagātnē bebru dzimta tika klasificēta vāverveidīgo apakškārtā (Sciuromorpha), bet goferu dzimta un ķengurpeļu dzimta goferveidīgo apakškārtā (Geomorpha), kas mūsdienās kļuvusi par infrakārtas taksonu. Pie bebrveidīgo apakškārtas pieder arī aizvēsturiskā Eomyidae dzimta, kurai pieder pirmais zināmais grauzējs evolūcijā — Eomys quercyi.


2. autobusu maršruts (Liepāja)

2. autobusu maršruts bija Liepājas sabiedriskā transporta autobusu maršruts, kas kursē no starptautiskās lidostas "Liepāja" Cimdeniekos līdz Mirdzas Ķempes ielai Ezerkrasta apkaimē. Kursēja līdz 2019. gada 31. decembrim. 2. autobusa vietā kursē 100. mikroautobusa maršruts uz/no AirBaltic lidojuma pieskaņotajiem reisiem.


Bītu paaudze

Bītu paaudze (, burtiski "sistā paaudze") bija autoru grupa, kuru literatūra raksturoja un ietekmēja amerikāņu kultūru pēc Otrā pasaules kara.

Vairums šo autoru darbu tika publicēti un kļuva slaveni 1950. gados. Galvenie bītu kultūras elementi ir tradicionālā stāstījuma noliegšana, garīgi meklējumi, Amerikas un Austrumu reliģiju izpēte, materiālisma noliegšana, filozofēšana par cilvēka dzīves jēgas un morāles tēmām, eksperimentēšana ar psihotropajām vielām, liberāli uzskati par seksualitāti un seksuāli brīva dzīvesveida praktizēšana.

Alena Ginsberga dzejolis "Kauciens" (1956), Viljama Barouza romāns "Kailās brokastis" (1959) un Džeka Keruaka romāns "Ceļā" (1957) ir vieni no Bītu paaudzes literatūras labāk zināmajiem piemēriem. Darbu "Kauciens" un "Kailās brokastis" saturs ierosināja tiesas prāvas, kas palīdzēja beigt cenzūru un liberalizēt publicēšanas brīvību ASV.


Latvijas ciemi

Latvijā saskaņā ar "Administratīvo teritoriju un apdzīvoto vietu likumu" ciems ir viens no trim apdzīvoto vietu veidiem (līdzās pilsētai un viensētai). Ciema statusu var piešķir un atcelt attiecīgā pašvaldība (novada dome), pamatojoties uz teritorijas plānojumu, kurā nosaka ciema robežas un pamato ciema izveides nepieciešamību. Ciema statusu var piešķirt tādai teritorijai, kurā ir (vai tiek plānota) koncentrēta apbūve, pastāvīgi dzīvo cilvēki un ir izveidota attiecīga infrastruktūra.


Intelsat 29e

Intelsat 29e (IS-29e) bija Luksemburgā bāzēta uzņēmuma Intelsat sakaru pavadonis, pirmais no nākamās paaudzes pavadoņu tehnoloģiju Intelsat EpicNG sērijas. Tas paredzēts sakaru nodrošināšanai Atlantijas reģionā. Ģeostacionārā orbītā palaists 2016. gada janvārī. 2019. gada aprīlī tas sabojājās.

Pavadoni izgatavojis ASV uzņēmums Boeing uz platformas Boeing 702MP bāzes. Tam uzstādīti 14 C joslas un 56 Ku joslas un 1 Ka joslas raidītāji.

Intelsat 29e 24. martā tika izvietots ģeostacionārajā orbītā punktā 50° rietumu (310° austrumu) garuma. Tur tas nomainīja resursus iztērējušo Intelsat 1R.

2019. gada 7. aprīlī pavadonim tika konstatēta sūce degvielas tvertnē. Pakalpojumi klientiem tika pārtraukti. 8. aprīlī ar ExoAnalytic Solutions teleskopiem uz zemes tika novērotas atlūzas ap pavadoni. Mēģinot atjaunot Intelsat 29e darbību, 9. aprīlī notika otra anomālija, un sakari ar kosmisko aparātu tika zaudēti. Intelsat 29e ģeostacionārajā orbītā kūleņo un dreifē uz austrumiem. 18. aprīlī Intelsat atzina pavadoni par zaudētu.

2019. gada 30. jūlijā tika publicēts avārijas izmeklēšanas secinājums, ka kļūmi varēja izraisīt vai nu elektrostatiskā izlāde, kas saistīta ar Saules aktivitāti vai arī mikrometeorīda trieciens.


Maurīcijas scinki

Maurīcijas scinki (Gongylomorphus) ir scinku ģints, kas endēma Maurīcijai un vairākām nelielām blakus esošajām saliņām. Sākotnēji tika iekļauta nelielā Āfrikas scinku ģintī Scelotes.


Pētermuiža (Valles pagasts)

Pētermuiža ir ciems Bauskas novada Valles pagastā. Izvietojies pagasta ziemeļrietumos no pagasta centra Valles, no novada centra Bauskas un no Rīgas. Apdzīvotā vieta izveidojusies ap bijušās Pētermuižas (Peterhof) muižas centru. Mūsdienās ciemā vairs nav pastāvīgu iedzīvotāju.

Bijusī Pētermuižas skola ir vietējas nozīmes arhitektūras piemineklis. Atklāta 1878. gadā, skola darbojusies līdz 1964. gadam. Šajā laikā apkārtnē vienīgā skola, Vallē skola nav bijusi. Vēlāk ēka tikusi pārbūvēta un īslaicīgi izmantota kā tekstilrūpniecības fabrikas ēka. Mūsdienās pamesta.


Palestīnas administratīvais iedalījums

Palestīnas administratīvo iedalījumu veido 16 muhāfazas, no kurām 5 atrodas Gazas joslā, bet pārējās Rietumkrastā.


Salas (Valles pagasts)

Salas ir ciems Bauskas novada Valles pagastā. Izvietojies pagasta ziemeļrietumu daļā Vārniņas krastā uz purva salas tagad nosusinātā Sikšņu purva dienvidaustrumu malā no pagasta centra Valles, no novada centra Bauskas un no Rīgas.


Cadel Evans Great Ocean Road Race

Cadel Evans Great Ocean Road Race ir ikgadējas viendienas šosejas riteņbraukšanas sacensības vīriešiem un sievietēm, kuras notiek Austrālijā. Sacensību starts un finišs ir Džīlongā un distance virzās gar ainavisko piekrastes Lielo okeāna ceļu. Pirmās sacensības notika 2015. gadā, kā atvadu sacensības Keidelam Evansam — Austrālijas vienīgajam Tour de France uzvarētājam un Pasaules čempionam grupas braucienā. 2017. gada sacensības pirmoreiz tika iekļautas UCI Pasaules tūres kalendārā.

2021. un 2022. gada sacensības tika atceltas globālās COVID-19 pandēmijas dēļ.


Mazīvande

Mazīvande ir ciems Kuldīgas novada Īvandes pagastā. Izvietojies pagasta ziemeļu daļā 3 km no pagasta centra Īvandes, 16 km no novada centra Kuldīgas un 166 km no Rīgas.

Apdzīvotā vieta izvietojusies pie autoceļa V1287, Padures upes krastā. Veidojusies ap vēsturisko Mazīvandes muižu (Gut Klein-Iwanden).

Pirms 2009. gadā noslēgtās administratīvi teritoriālās reformas atradās Kuldīgas rajonā.


Tūļi (Aglonas pagasts)

Tūļi ir ciems Preiļu novada Aglonas pagastā. Izvietojies pagasta dienvidu daļā 34,5 km no novada centra Preiļiem, 7 km no pagasta centra Aglonas un 241 km no Rīgas.

Apdzīvotā vieta izvietojusies pie autoceļa V636.

Pirms 2009. gadā noslēgtās administratīvi teritoriālās reformas atradās Preiļu rajonā.


Skujas (Aglonas pagasts)

Skujas ir ciems Preiļu novada Aglonas pagastā. Izvietojies pagasta dienvidu daļā 33 km no novada centra Preiļiem, 6 km no pagasta centra Aglonas un 239 km no Rīgas.

Apdzīvotā vieta izvietojusies netālu no autoceļa V636. Skujās atrodas divi valsts nozīmes arheoloģijas pieminekļi — Skuju pilskalns un Skuju senkapi.

Pirms 2009. gadā noslēgtās administratīvi teritoriālās reformas atradās Preiļu rajonā.


Goferu virsdzimta

Goferu virsdzimta (Geomyoidea) ir grauzēju kārtas (Rodentia) viena no virsdzimtām, kas apvieno 2 mūsdienās dzīvojošas dzimtas. Visas šīs grupas mūsdienas dzīvojošās sugas mājo galvenokārt Ziemeļamerikā, lai gan dažu sugu izplatības areāls iesniedzas arī Dienvidamerikā. Aizvēsturisko dzīvnieku fosilijas atrodamas visā senās Laurāzijas teritorijā.


Roms Kalanta

Roms Kalanta (; — ) bija deviņpadsmitgadīgs lietuviešu vidusskolnieks, kurš publiski pašaizdedzinājās Brīvības alejā Kauņā, protestējot pret padomju režīmu Lietuvā. Kalantas nāve izsauca lielākos pēckara protestus Lietuvā un iedvesmoja līdzīgus protestētājus. 1972. gadā vien 13 cilvēki izdarīja pašnāvību aizdedzinoties.

Kalanta kļuva par Lietuvas pretošanās kustības simbolu 1970. un 1980. gados. 2000. gadā viņam pēc nāves piešķīra Vīša Krusta ordeni.


Frīdrihs III Hābsburgs

Frīdrihs III (; dzimis , miris ) bija Romiešu karalis no 1440. gada un Svētās Romas imperators no 1452. gada līdz nāvei 1493. gadā. Frīdrihs bija pirmais Hābsburgu dinastijas pārstāvis kuru Romā kronēja Romas pāvests. Viņš arī bija pirmspēdējais pāvesta kronētais imperators, un pēdējais imperators, kurš tika kronēts Romā.

No 1424. gada bija Iekšaustrijas (Štīrijas, Karintijas un Karniolas) hercogs, no 1439. gada (kā Frīdrihs V) bija Austrijas hercogistes reģents. 1440. gadā ievēlēts par Romiešu karali (kā Frīdrihs IV). 53 gadu valdīšanas laikā, īstenodams ārēji pasīvu politiku, konsolidēja Hābsburgu Austrijas zemes, likdams pamatus vēlākajai Hābsburgu monarhijai.

Pēc Albrehta II negaidītās nāves 1439. gadā, par Romiešu karali vienbalsīgi ievēlēja viņa brālēnu Frīdrihu, nomaļo Hābsburgu Alpu zemju Štīrijas, Karintijas un Karniolas hercogu. Viņa distancēšanās no impērijas rietumu daļas turpinājās visus viņa varas 53 gadus. Frīdrihs III impērijas un Hābsburgu zemju atšķirību nostiprināja, nodibinot vienu kanceleju impērijas un otru kanceleju Hābsburgu zemju pārvaldei. Viņa ambīcijām iegūt Bohēmijas un Ungārijas kroņus traucēja Albrehta II dēls Ladislavs Postums, kurš piedzima četrus mēnešus pēc tēva nāves. Pirmos divpadsmit dzīves gadus Ladislavs, gandrīz kā gūsteknis, pavadīja Frīdriha III galmā. Taču galvenā Frīdriha III uzmanība bija pievērsta Hābsburgu Austrijas zemēm. 1379. gadā Austrijas zemes sadalīja Hābsburgu albertīnu un leopoldīnu atzaru īpašumos. 1411. gadā to papildināja Štīrijas un Tiroles sadalīšana dinastijas pārstāvju starpā. Kā nepilngadīgā Ladislava aizbildnis Frīdrihs III pārvaldīja albertīnu Augšējo un Lejas Austriju, kamēr leopoldīnu zemēs viņa jaunākais brālis Alberts IV 1446. gadā saņēma tiesības pārvaldīt Ārējās Austrijas zemes. Frīdriham III arī nācās apspiest regulārus nepamierināto Vīnes iedzīvotāju dumpjus, kurus veicināja Alberts IV. Tikai Ladislava nāve 1457. gadā un Alberta IV nāve 1463. gadā ļāva Frīdriham III konsolidēt savu varu pār Austrijas zemēm, kamēr Tirolē vēl līdz 1490. gadam valdīja erchercogs Sigismunds.

Frīdriha III vienīgie garantētie ienākumi nāca no viņa kontrolē esošajām Austrijas zemēm. No impērijas nodokļiem viņš saņēma tikai impērijas brīvpilsētu un ebreju nodokļus, jo pārējie nodokļi palika vietējo valdnieku rīcībā, daudzi no kuriem bija bagātāki par imperatoru. Lai iegūtu naudu, Frīdrihs III pārdeva aristokrātiskos titulus, dažādus ienesīgus amatus, kā arī atbrīvoja no dalības karā apmaiņā pret maksājumiem. Daudz līdzekļus prasīja ilgie kari pret Burgundijas hercogu Kārli Drosmīgo un Ungārijas karali Māķāšu Huņadi. Pēc 1450. gada Frīdrihs III aizvien mazāk uzmanības pievērsa impērijas pārvaldīšanai, tādēļ 1457. gadā Maincas arhibīskaps ierosināja par Romiešu karali ievēlēt Pfalcas kūrfirstu. 1463. gadā Frīdriham III izdevās nostiprināt savas pretenzijas uz Ungārijas kroni, gadījumā, ja Māķāšs Huņadi mirtu neatstājot mantinieku. 1471. gadā turki iebruka Štīrijā, bet ungāri sagrāba daļu Bohēmijas.


Jaunmuiža (Aglonas pagasts)

Jaunmuiža ir ciems Preiļu novada Aglonas pagastā. Izvietojies pagasta ziemeļu daļā 26 km no novada centra Preiļiem, 3 km no pagasta centra Aglonas un 232 km no Rīgas.

Apdzīvotā vieta izvietojusies netālu no autoceļa P62, uz pussalas Ciriša ezera krastā. Veidojusies ap Jaunās muižas (Kßawerino) pusmuižu.

Pirms 2009. gadā noslēgtās administratīvi teritoriālās reformas atradās Preiļu rajonā.


Dubuļi

Dubuļi - skrajciems Krāslavas novada Kastuļinas pagastā Dubuļi - vidējciems Rēzeknes novada Kaunatas pagastā


Dubuļi (Kaunatas pagasts)

Dubuļi ir ciems Rēzeknes novada Kaunatas pagastā. Izvietojies pagasta dienvidu daļā 13 km no pagasta centra Kaunatas, 36,9 km no novada centra Rēzeknes un 282,7 km no Rīgas.

Apdzīvotā vieta izvietojusies pie reģionālā autoceļa P55 (Rēzekne—Dagda), Dubuļu ezera rietumu krastā.

Pirms 2009. gadā noslēgtās administratīvi teritoriālās reformas atradās Rēzeknes rajonā.

3 km uz ziemeļaustrumiem no Dubuļiem atrodas Lielais Liepukalns..


Ķīnas Republikas administratīvais iedalījums

Ķīnas Republikas (Taivānas) administratīvo iedalījumu veido 2 provinces un 6 īpašās municipalitātes.


Jonāni (Aglonas pagasts)

Jonāni ir ciems Preiļu novada Aglonas pagastā. Izvietojies pagasta ziemeļaustrumu daļā 31 km no novada centra Preiļiem, 4 km no pagasta centra Aglonas un 237 km no Rīgas.

Apdzīvotā vieta izvietojusies nomaļus no vietējas nozīmes autoceļiem.

Pirms 2009. gadā noslēgtās administratīvi teritoriālās reformas atradās Preiļu rajonā.


Kodori

Kodori ir ciems Preiļu novada Aglonas pagastā. Izvietojies pagasta ziemeļu daļā 23 km no novada centra Preiļiem, 5 km no pagasta centra Aglonas un 229 km no Rīgas.

Apdzīvotā vieta izvietojusies pie autoceļa P62.

Pirms 2009. gadā noslēgtās administratīvi teritoriālās reformas atradās Preiļu rajonā.


Aleksandrs Spunde

Aleksandrs Spunde (, dzimis , miris ) bija latviešu izcelsmes PSRS valsts darbinieks un ekonomists, Krievijas Tautas bankas (valsts centrālās bankas) galvenā komisāra funkciju izpildītājs 1918. gadā.


Veczosna

Veczosna ir mazciems Rēzeknes novada Lūznavas pagastā. Izvietojies pagasta dienvidu daļā 4,8 km no pagasta centra Lūznavas, 31,2 km no novada centra Rēzeknes un 271,5 km no Rīgas.

Apdzīvotā vieta izvietojusies pie reģionālā autoceļa P56 (Malta—Kaunata), Zosnas ezera rietumu krastā.

Pirms 2009.gadā noslēgtās administratīvi teritoriālās reformas atradās Rēzeknes rajonā.

Ciemā atrodas medicīnas iestāde rehabilitācijas centrs "Rāzna", ko mēdz dēvēt arī par sanatoriju "Rāzna".

Sanatorija "Rāzna" ir vietējās nozīmes arhitektūras piemineklis.


Intelsat 14

Intelsat 14 (IS-14) ir Luksemburgā bāzēta uzņēmuma Intelsat sakaru pavadonis, kas palaists 2009. gada novembrī. Tas paredzēts sakaru nodrošināšanai klientiem Amerikā, Eiropā un Āfrikā.

Pavadoni izgatavojis ASV uzņēmums Space Systems/Loral uz platformas LS-1300 bāzes. Tam ir 22 Ku-joslas un 40 C-joslas raidītāji. Bez tam kosmiskajā aparātā uzstādīta ASV Aizsardzības departamenta eksperimentāla aparatūra, lai izmēģinātu IP maršrutēšanas tehnoloģiju kosmosā Internet Routing in Space jeb IRIS.

Intelsat 14 izvietots punktā 45° rietumu garuma (315° A), kur nomainīja resursus iztērējušo pavadoni Intelsat 1R.


Kukari (Aglonas pagasts)

Kukari ir ciems Preiļu novada Aglonas pagastā. Izvietojies pagasta dienvidrietumu daļā 36,5 km no novada centra Preiļiem, 9 km no pagasta centra Aglonas un 241 km no Rīgas. Apdzīvotā vieta daļēji izzudusi.

Apdzīvotā vieta izvietojusies nomaļus no autoceļa V762.

Pirms 2009. gadā noslēgtās administratīvi teritoriālās reformas atradās Preiļu rajonā.


Černoste

Černoste - skrajciems Rēzeknes novada Feimaņu pagastā Černoste - vidējciems Rēzeknes novada Maltas pagastā


Černoste (Maltas pagasts)

Černoste ir ciems Rēzeknes novada Maltas pagastā. Izvietojies pagasta dienvidu daļā 8,4 km no pagasta centra Maltas, 28,8 km no novada centra Rēzeknes un 237,4 km no Rīgas.

Apdzīvotā vieta izvietojusies Černostes ezera austrumu krastā.

Pirms 2009. gadā noslēgtās administratīvi teritoriālās reformas atradās Rēzeknes rajonā.


Viduki

Viduki ir ciems Preiļu novada Aglonas pagastā. Izvietojies pagasta rietumu daļā 30 km no novada centra Preiļiem, 10 km no pagasta centra Aglonas un 240 km no Rīgas. Apdzīvotā vieta daļēji izzudusi.

Apdzīvotā vieta izvietojusies Pakaļņa ezera krastā pie Tartaka ietekas.

Pirms 2009. gadā noslēgtās administratīvi teritoriālās reformas atradās Preiļu rajonā.


Reizeni

Reizeni (agrāk — Lāčplēša mežniecība) ir ciems Bauskas novada Valles pagastā. Izvietojies pagasta ziemeļaustrumu daļā pie autoceļa P87 no pagasta centra Valles, no novada centra Bauskas un no Rīgas. Apdzīvotā vieta izveidojusies pie bijušās Reizenu (Reisen) mežmuižas, vēlāk — Lāčplēša mežniecības.


Tenteni

Tenteni ir ciems Bauskas novada Valles pagastā. Izvietojies pagasta ziemeļaustrumu daļā Iecavas labajā krastā pie autoceļa V935 no pagasta centra Valles, no novada centra Bauskas un no Rīgas. Apdzīvotā vieta izveidojusies pie kādreizējā Tentenu kroga (Tenten) netālu no Taurkalnes mežmuižas.


Penderi

Penderi, agrāk arī Pendersādža, ir ciems Bauskas novada Valles pagastā. Izvietojies pagasta dienvidaustrumu daļā Iecavas labajā krastā pie autoceļa P73 4,3 km no pagasta centra Valles, 42,5 km no novada centra Bauskas un 73 km no Rīgas.


Mežmuiža (Valles pagasts)

Mežmuiža, agrāk arī Taurkalnes muiža, ir ciems Bauskas novada Valles pagastā. Atrodas pagasta dienvidaustrumos Iecavas labajā krastā pie autoceļa V936, no pagasta centra Valles, no novada centra Bauskas un no Rīgas. Apdzīvotā vieta izveidojusies ap bijušās Taurkalnes (Tauerkaln) pusmuižas centru.


Parīzes Politikas zinātnes institūts

Parīzes Politikas zinātnes institūts ( vai Sciences Po) ir Francijas universitāte, viena no prestižākajām augstskolām Eiropā un pasaulē savā nozarē, kas tika dibināta 1872. gadā. Sciences Po ir vairākas universitātes pilsētiņas, kas atrodas Parīzē, Dižonā, Havrā, Mentonā, Nansī, Puatjē un Reimsā.

Institūts ir pazīstams ar savu grādu politikas zinātnē, ekonomikā, pārvaldē, ģeopolitisko, sociālo un humanitāro zinātņu jomā.

2020. un 2021. gada QS reitingā Sciences Po ieņēma 2. vietu pasaulē politikas zinātnes un starptautisko attiecību nozarē (aiz Hārvarda Universitātes).


Intelsat 15

Intelsat 15 (IS-15) ir Luksemburgā bāzēta uzņēmuma Intelsat sakaru pavadonis. Tas orbītā tika palaists 2009. gada novembrī. Pavadonis paredzēts sakaru nodrošināšanai klientiem Eiropā, Āzijā un Āfrikā.

Pavadoni izgatavojis ASV uzņēmums Orbital Sciences Corporation uz platformas Star-2.4 bāzes. Tam ir 22 Ku joslas raidītāji. Pieci raidītāji ar nosaukumu JCSat 85 iznomāti Japānas operatoram JSAT.

Intelsat 15 novietots ģeostacionārajā orbītā punktā 85° austrumu garuma, kur tas nomainīja Intelsat 709.


Erchercogs Kārlis Ludvigs

Erchercogs Kārlis Ludvigs Jozefs Maria (; dzimis , miris ) bija Austrijas imperatora Franča Jozefa I jaunākais brālis, troņmantinieka Franča Ferdinanda, kura slepkavība Sarajevā iesāka Pirmo pasaules karu, tēvs, kā arī pēdējā Austrijas imperatora Kārļa I vectēvs. Trīsreiz precējies ar ārvalstu princesēm. Miris no vēdertīfa, kad atgriezās no svētceļojuma uz Palestīnu, kur bija dzēris ūdeni no Jordānas upes.


Lielie Garanči

Lielie Garanči (arī Lelie Garanči) ir ciems Rēzeknes novada Ozolmuižas pagastā. Izvietojies pagasta austrumu daļā no pagasta centra Ozolmuižas, no novada centra Rēzeknes un km no Rīgas.

Apdzīvotā vieta izvietojusies Rēzeknes rietumu pievārtē, netālu no vietējā autoceļa V580 (Rēzekne—Ciskādi—Ružina).

Pirms 2009. gadā noslēgtās administratīvi teritoriālās reformas atradās Rēzeknes rajonā.


Anna Eižvertiņa

Anna Eižvertiņa (dzimusi ) ir latviešu teātra režisore un pedagoģe, teātra "Skatuve" direktore un mākslinieciskā vadītāja, Latvijas Kultūras akadēmijas asociētā profesore, Triju Zvaigžņu ordeņa kavaliere.

Dzimusi Cēsīs. Mācījusies Rīgas Kultūras un izglītības darbinieku tehnikumā (mūsdienās Latvijas Kultūras koledža), 1975. gadā beigusi Maskavas Valsts Teatrālās mākslas institūtu (GITIS), kur no 1977. līdz 1980. gadam mācījās aspirantūrā.

No 1975. līdz 1977. gadam strādāja par režisori Liepājas teātrī. No 1980. līdz 1988. gadam strādāja Latvijas PSR Kultūras ministrijā. 1991. gadā nodibināja teātri "Skatuve".

Jau no 1975. gada — pedagoģiskā darbā. No 1983. līdz 1986. gadam — pedagogs Tautas kinoaktieru studijā, no 1988. līdz 1993. gadam — Latvijas Mūzikas akadēmijā, bet kopš 1993. gada — Latvijas Kultūras akadēmijā.


Kirsi (stacija)

Kirsi () ir pieturas punkts Tartu—Koidulas dzelzceļa līnijā Igaunijā, Tartu pilsētas Ropkas administratīvajā daļā un atrodas 1,9 km attālumā no Tartu stacijas, 82,1 km attālumā no Koidulas un 192 km attālumā no Tallinas. Kirsi pietur Koidulas (vasaras sezonā (maijs-septembris) līdz Piusai) un Tartu (Tallinas) virzienā kursējošie pasažieru dīzeļvilcieni.

Kirsi pieturas punkts atrodas dzelzceļa līniju mezgla punktā, uz ziemeļiem no Kirsi saslēdzas Tartu--Valgas un Tartu--Koidulas dzelzceļu līnijas. Kirsi pieturas punkta tuvumā atrodas Pauluzes kapsēta.


Kruki (Silmalas pagasts)

Kruki (; agrāk Kruķi) ir ciems Rēzeknes novada Silmalas pagastā. Izvietojies pagasta centrālajā daļā no pagasta centra Gornicas, no novada centra Rēzeknes un no Rīgas.

Apdzīvotā vieta izvietojusies vietējo autoceļu V553 (Tiskādi—Kruki—Riebiņi) un V582 (Silmala—Kruki) krustojumā, Maltas upes labajā krastā.

Ciemā darbojas kultūras nams, bibliotēka. 2020. gadā slēgta Kruķu sākumskola.


Portugāles koloniālā impērija

Portugāles koloniālā impērija () bija pirmā globālā impērija, kas apvienoja Portugāles aizjūras īpašumus vairākos kontinentos, 60 mūsdienu valstu teritorijās. Tā pastāvēja no 1415. gada, kad portugāļi iekaroja Seutu Ziemeļāfrikā līdz 1999. gadam, kad Makao atgriezās Ķīnas sastāvā.

Impērijas veidošanās aizsāka Lielo ģeogrāfisko atklājumu laikmetu. Prinča Enrikes organizētajās ekspedīcijās 15. gadsimta sākumā portugāļu kontrolē nonāca Atlantijas okeāna Madeiras (1420) un Azoru salu (1427) arhipelāgi, kā arī nelieli atbalsta punkti Āfrikas piekrastē. 1488. gadā Bartolomeu Diašs mēģinot sasniegt Indiju atklāj Labās Cerības ragu. Indiju 1498. gadā sasniedz Vasko da Gama. 1500. gadā Pedru Alvarišs Kabrals atklāj Brazīliju, kas laika gaitā kļūst par Portugāles lielāko koloniju. 1513. gadā portugāļi sasniedz Ķīnu, bet 1570. gadā izveido tirdzniecības apmetni Nagasaki. Laikā no 1580-1640 Portugāle atrodas Spānijas impērijas pakļautībā un tās kolonijas militāri sāk apdraudēt Spānijas ienaidnieki – Holandes republika, Anglijas Karaliste un Francijas Karaliste. 1822. gadā Brazīlijas Impērija pasludina neatkarību no Portugāles. 19. gadsimtā Portugāles enerģija tiek veltīta koloniālo valdījumu paplašināšanai Angolā un Mozambikā. Portugāļu plānus apvienot abu koloniju teritorijas 1890. gadā bloķē Britu impērija, kas pati vēlas iegūt šo teritoriju.

20. gadsimta vidū savās vēl palikušajās kolonijās Portugāle cenšas apspiest nacionālās atbrīvošanās kustības, 1961. gadā tiek zaudētas kolonijas Indijā. Āfrikā sākas Portugāles koloniālais karš. Pēc 1974. gada Neļķu revolūcijas jaunā valdība ātri sniedz neatkarību visām palikušajām kolonijām izņemot Makao. Dažas no Portugāles bijušajām kolonijām, kurās valdošā joprojām ir portugāļu valoda, ir apvienojušās Portugāļu valodas valstu sadraudzībā.


Hercberga (Elstere)

Hercberga (Elstere) () ir pilsēta Vācijā, Brandenburgā, Elbas-Elsteres apriņķa centrs pie Švarce Elsteres upes.


Latvijas Arheologu biedrība

Latvijas Arheologu biedrība ir sabiedriska organizācija, kas savās rindās apvieno vairāk kā 60 profesionālus arheologus, ar arheoloģiju saistītus speciālistus, studentus un šis nozares interesentus, pārstāvot visas institūcijas, kurās Latvijā strādā arheologi.

Biedrība tika izveidota 1994. gada 21. janvārī. Toreiz tās pirmais priekšsēdētājs Jānis Graudonis atzīmēja, ka "biedrībai draudzīgā saimē jāapvieno visi šie savdabīgo, ar tautas izdzīvošanu cieši saistītās zinātņu nozares interesenti, tie, kas ar lielu pašatdevi un milzīgu pacietību strādā latviešu tautas kultūras un tālās pagātnes likteņu izpētē. Visi - bez titulu, zinātnisko grādu, amatu un darba vietu izšķirības."

Viens no lielākajiem biedrības veikumiem 1990. gados bija 1996. gadā veiksmīgi organizētais otrais Eiropas Arheologu asociācijas (EAA) kongress Rīgā.

Biedrība pēc vairāku gadu darbības pārtraukuma tika atjaunota 2009. gada 10. maijā.

Biedrības logo ir pūcessakta — viens no spilgtākajiem Latvijas arheoloģisko senlietu veidiem.

Latvijas Arheologu biedrība organizē dažādas lekcijas un priekšlasījumus.

Latvijas Arheologu biedrības paspārnē organizēti vairāki Latvijas arheoloģijai nozīmīgi projekti. Tajā skaitā biedrība organizē apkopojoša rakstu krājuma "Arheologu pētījumi Latvijā" izdošanu, turpinot kopš 1959. gada iedibināto tradīciju ik pa diviem gadiem publicēt referatīvu informāciju par notikušajiem arheoloģiskajiem lauka pētījumiem Latvijā. 2014. gadā ar biedrības atbalstu tika izdots jau trešais šāds rakstu krājums, bet 2016. gadā - ceturtais.

Tās pirmais priekšsēdētājs kopš biedrības atjaunošanas bija dr. Juris Urtāns, no 2015. līdz 2021. gadam — Jānis Asaris. Kopš 2021. gada biedrības valdes priekšsēdētājs ir arheologs Mārcis Kalniņš.


Krīči

Krīči ir ciems Bauskas novada Valles pagastā. Izvietojies pagasta dienvidrietumos autoceļu P87 un V937 krustojumā no pagasta centra Valles, no novada centra Bauskas un no Rīgas.


Rogoviki (Silmalas pagasts)

Rogoviki ir ciems Rēzeknes novada Silmalas pagastā. Izvietojies pagasta dienvidu daļā 11,2 km no pagasta centra Gornicas, 34,4 km no novada centra Rēzeknes un 227,4 km no Rīgas.

Apdzīvotā vieta izvietojusies pie autoceļa V584 (Silmala—Štikāni—Saveļi).

Pirms 2009. gadā noslēgtās administratīvi teritoriālās reformas atradās Rēzeknes rajonā.


Misāni

Misāni ir ciems Preiļu novada Aglonas pagastā. Izvietojies pagasta ziemeļu daļā 30 km no novada centra Preiļiem, 4 km no pagasta centra Aglonas un 236 km no Rīgas.

Apdzīvotā vieta izvietojusies Ilza ezera krastā.

Pirms 2009. gadā noslēgtās administratīvi teritoriālās reformas atradās Preiļu rajonā.


Mazvalle

Mazvalle ir ciems Bauskas novada Valles pagastā. Izvietojies pagasta dienvidrietumu daļā Vārniņas krastos no pagasta centra Valles, no novada centra Bauskas un no Rīgas.


Liepkalni (Valles pagasts)

Liepkalni ir ciems Bauskas novada Valles pagastā. Izvietojies pagasta vidusdaļā pie autoceļa P87 no pagasta centra Valles, 37,5 km no novada centra Bauskas un 70 km no Rīgas. Apdzīvotā vieta izveidojusies ap bijušo Valles pastorātu.


Upes-Grīva

Upes-Grīva, arī Upesgrīva, ir ciems Preiļu novada Aglonas pagastā. Apdzīvotā vieta daļēji izzudusi. Izvietojies pagasta centrālajā daļā 4 km no pagasta centra Aglonas un 236 km no Rīgas.

Apdzīvotā vieta izvietojusies pie autoceļa V762, netālu no Tartaka ietekas Ciriša ezerā.

Pirms 2009. gadā noslēgtās administratīvi teritoriālās reformas atradās Preiļu rajonā.


Eiropas riteņbraukšanas savienība

Eiropas riteņbraukšanas savienība (, UEC) ir Eiropas riteņbraukšanas organizāciju savienība.


Matisāni (Aglonas pagasts)

Matisāni ir ciems Preiļu novada Aglonas pagastā. Izvietojies pagasta rietumu daļā 28 km no novada centra Preiļiem, 10 km no pagasta un novada centra Aglonas un 233 km no Rīgas.

Apdzīvotā vieta izvietojusies nomaļus no vietējas nozīmes autoceļiem.

Pirms 2009. gadā noslēgtās administratīvi teritoriālās reformas atradās Preiļu rajonā.


Ostrova (Aglonas pagasts)

Ostrova ir ciems Preiļu novada Aglonas pagastā. Izvietojies pagasta centrālajā daļā 32 km no novada centra Preiļiem, 12 km no pagasta centra Aglonas un 234 km no Rīgas. Apdzīvotā vieta daļēji izzudusi.

Apdzīvotā vieta izvietojusies nomaļus no vietējas nozīmes autoceļiem Ciriša ezera krastā.

Pirms 2009. gadā noslēgtās administratīvi teritoriālās reformas atradās Preiļu rajonā.


Osteoklasts

Osteoklasts ir daudzkodolaina šūna, kas atrodas kaulaudos. Osteoklasti izdala aktīvus enzīmus un rada skābu vidi, kas noārda kaulaudus, tādējādi paaugstinot brīvā kalcija līmeni asinīs. Osteoklastu darbību netieši ietekmē epitēlijķermenīšu izdalītais parathormons — jo augstāks līmenis, jo aktīvāk darbojas osteoklasti un noārda kaulaudus. Osteoklasti veidojas analogi kā makrofāgi — no kaula smadzeņu cilmes šūnām. Asinīs cirkulējošie monocīti iekļūst kaulā un saplūst kopā, parasti viens osteoklasts veidojas no 6-12 monocītiem un dzīvo aptuveni 2 nedēļas.


Ilenurme (stacija)

Ilenurme () ir pieturas punkts Tartu—Koidulas dzelzceļa līnijā Igaunijā, Tartu apriņķa Ilenurmes pagastā un atrodas 7,2 km attālumā no Tartu stacijas, 76,8 km attālumā no Koidulas un 197,3 km attālumā no Tallinas. Ilenurmē pietur Koidulas (vasaras sezonā (maijs-septembris) līdz Piusai) un Tartu (Tallinas) virzienā kursējošie pasažieru dīzeļvilcieni.


Uniper

Uniper SE ir Vācijā reģistrēts enerģētikas uzņēmums, kas nodarbojas ar konvenciālās enerģijas ražošanu un tirdzniecību. Tas ir dibināts 2016. gadā, atdaloties no E.ON. Uzņēmuma galvenais birojs atrodas Diseldorfā.

Uniper SE akcijas tiek kotētas Frankfurtes fondu biržā (ISIN UN01). Lielākais akcionārs ir Vācijas Federatīvā Republika (99,12 %).


Aleksandrs fon Cemlinskis

Aleksandrs fon Cemlinskis (, dzimis , miris ) bija ebreju izcelsmes austriešu komponists. diriģents un mūzikas pedagogs.

No 1884. līdz 1892. gadam mācījās Vīnes konservatorijā, kur skolotāju vidū bija Antons Brukners. Deviņdesmitajos gados cieši sadraudzejās ar Arnoldu Šēnbergu, kurš kādu brīdi bija Cemlinska skolnieks, bet vēlāk apprecējās ar Cemlinska māsu Matildi. 1899. gadā Cemlinskis kļuva par Vīnes Kārļa teātra kapelmeistaru. 1900. gadā Cemlinskis bildināja savu skolnieci Almu Šindleri, tomēr saņēma atteikumu. No 1906. gada - Vīnes Tautas operas kapelmeistars, no 1911. līdz 1927. gadam diriģēja Prāgas operā. 1920. gadā kļuva par Prāgas Vācu mūzikas akadēmijas (Deutsche Akademie für Musik und darstellende Kunst in Prag) pirmo rektoru. Vēlāk pārcēlās uz Berlīni, kur Oto Klemperera vadībā bija Krolla operas diriģents. Pēc nacistu nākšanas pie varas pārcēlās uz dzimto Vīni, bet 1938. gadā - uz ASV, kur miris.


Štikāni

Štikāni (arī Štikoni un Stikāni) ir ciems Rēzeknes novada Silmalas pagastā. Izvietojies pagasta dienvidu daļā 10,2 km no pagasta centra Gornicas, 31,8 km no novada centra Rēzeknes un 228,3 km no Rīgas.

Apdzīvotā vieta izvietojusies pie autoceļa V584 (Silmala—Štikāni—Saveļi), Liskas upes krastā.

Pirms 2009. gadā noslēgtās administratīvi teritoriālās reformas atradās Rēzeknes rajonā.

Ciemā darbojas bibliotēka, klubs, vecticībnieku kopienas lūgšanu nams. No 1865. līdz 2009. gadam Štikānos darbojās Daugaviešu pamatskola.


Euarhonti

Euarhonti (Euarchonta) ir zīdītāju klases (Mammalia) lielkārta, kas apvieno 4 kārtas un kas kopīgi ar grauzējveidīgajiem (Glires) veido pirmprimātu placentāļu virskārtu (Euarchontoglires).


Grauzējveidīgie

Grauzējveidīgie (Glires) ir zīdītāju klases (Mammalia) lielkārta, kas apvieno 2 kārtas un kas kopīgi ar euarhontiem (Euarchonta) veido pirmprimātu placentāļu virskārtu (Euarchontoglires). Grauzējveidīgo dzīvnieku kopēja pazīme ir līdzīga priekšzobu uzbūve — priekšzobi nepārtraukti un aktīvi aug visu mūžu.

Ilgstoši starp zinātniekiem risinājušās diskusijas par to, vai grauzējveidīgo grupa ir vai nav monotfilētiska. Tomēr pēdējo gadu morfoloģiskie pētījumi un fosiliju atradumi liecina, ka grauzējiem un zaķveidīgajiem ir bijis kopīgs priekštecis. Grauzēji un zaķveidīgie viens no otra atdalījās pires apmēram 70 miljoniem gadu.


Kapiņi (Aglonas pagasts)

Kapiņi ir ciems Preiļu novada Aglonas pagastā. Izvietojies pagasta austrumu daļā 35 km no novada centra Preiļiem, 8 km no pagasta centra Aglonas un 241 km no Rīgas.

Apdzīvotā vieta izvietojusies pie autoceļa P60, Bieržgaļa ezera krastā. Kapiņos atrodas valsts nozīmes arheoloģijas piemineklis Kapiņu senkapi.

Pirms 2009. gadā noslēgtās administratīvi teritoriālās reformas atradās Preiļu rajonā.

No Kapiņiem nāk dziesminieks Valdis Atāls.


Kostičs

Bora Kostičs (Бора Костић; 1887—1963) — Dienvidslāvijas un Serbijas šahists; Filips Kostičs (Филип Костић; 1992) — Serbijas futbolists.


Ruskulišķi

Ruskulišķi, arī Ruskuliškas, ir ciems Preiļu novada Aglonas pagastā. Izvietojies pagasta dienvidrietumu daļā 38 km no novada centra Preiļiem, 10 km no pagasta centra Aglonas un 242 km no Rīgas.

Apdzīvotā vieta izvietojusies nomaļus no autoceļa V762.

Pirms 2009. gadā noslēgtās administratīvi teritoriālās reformas atradās Preiļu rajonā.


Artūrs Uškāns

Artūrs Uškāns (dzimis Rēzeknē) ir latviešu mūziķis, folklorists, komponists, aranžētājs un multiinstrumentālists, sabiedriskais un kultūras darbinieks, grupas "Laimas Muzykanti" dibinātājs un vadītājs, Vaboles pagasta etnogrāfiskā ansambļa "Vabaļis" vadītājs.


Oļģerts Grāvītis

Oļģerts Grāvītis (dzimis , miris ) bija latviešu muzikologs un komponists, Latvijas Mūzikas akadēmijas profesors, Triju Zvaigžņu ordeņa virsnieks.

Dzimis Alūksnē. Mācījies Cēsu mūzikas skolā, vēlāk mūzikas vidusskolā Rīgā. Kā muzikologs 1952. gadā pabeidza Latvijas PSR Konservatoriju, kur studēja Jēkaba Vītoliņa klasē, pēc tam studēja aspirantūrā Ļeņingradas konservatorijā. Atgriežoties Rīgā, pabeidza Latvijas konservatoriju, iegūstot komponista kvalifikāciju, mācoties pie Jāņa Ivanova.

No 1961. gada — pasniedzējs Latvijas PSR konservatorijā, no 1984. gada — profesors, Mūzikas vēstures katedras vadītājs.


Ruskuļi (Aglonas pagasts)

Ruskuļi ir ciems Preiļu novada Aglonas pagastā. Izvietojies pagasta rietumu daļā 26 km no novada centra Preiļiem, 10 km no pagasta centra Aglonas un 232 km no Rīgas.

Apdzīvotā vieta izvietojusies nomaļus no vietējas nozīmes autoceļiem, starp Ruskuļu un Ciriša ezeru. Pie Ruskuļiem atrodas kulta vieta Ruskuļu Lielais akmens, kas ir valsts nozīmes arheoloģijas piemineklis.

Pirms 2009. gadā noslēgtās administratīvi teritoriālās reformas atradās Preiļu rajonā.


Rutulišķi

Rutulišķi ir ciems Preiļu novada Aglonas pagastā. Izvietojies pagasta ziemeļrietumu daļā 22 km no novada centra Preiļiem, 7 km no pagasta centra Aglonas un 228 km no Rīgas.

Apdzīvotā vieta izvietojusies pie autoceļa P62, netālu no Ciriša ezera.

Pirms 2009. gadā noslēgtās administratīvi teritoriālās reformas atradās Preiļu rajonā.


Rosica (Stoļerovas pagasts)

Rosica ir ciems Rēzeknes novada Stoļerovas pagastā. Izvietojies pagasta centrālajā daļā 3,8 km no pagasta centra Stoļerovas, 22,6 km no novada centra Rēzeknes un 266,7 km no Rīgas.

Pirms 2009. gadā noslēgtās administratīvi teritoriālās reformas atradās Rēzeknes rajonā.


Rutuļi (Aglonas pagasts)

Rutuļi ir ciems Preiļu novada Aglonas pagastā. Izvietojies pagasta ziemeļrietumu daļā 25 km no novada centra Preiļiem, 7 km no pagasta centra Aglonas un 229 km no Rīgas.

Apdzīvotā vieta izvietojusies pie autoceļa P62, Opostas ezera krastā.

Pirms 2009. gadā noslēgtās administratīvi teritoriālās reformas atradās Preiļu rajonā.


Mazie Joksti (Aglonas pagasts)

Mazie Joksti bija apdzīvota vieta Preiļu novada Aglonas pagastā, atradās pagasta centrālajā daļā 2,5 km no pagasta centra Aglonas un 236 km no Rīgas.

Apdzīvotā vieta bija izvietojusies pie autoceļa V762, blakus Ciriša ezeram.


Mīlberga/Elbe

Mīlberga/Elbe () ir pilsēta Vācijā, Brandenburgā, Elbas-Elsteres apriņķī, Elbas upes labajā krastā, 60 kilometrus uz austrumiem no Leipcigas.


Somu partija (vecā)

Somu partija (, ), saukta arī par veco somu partiju (vanhasuomalaiset), bija konservatīva politiskā partija Somijā. Tā veidojusies 19. gadsimta otrajā pusē un darbojās līdz 1918. gadam.

Partiju 1860. gados veidoja fenomānu intelektuāļi, bet tā vairākus desmitus gadu nebija formāli organizēta. Sākotnēji partijas mērķi bija somu valodas statusa, īpaši izglītībā, uzlabošana Somijas lielhercogistē, kas bija iekļauta Krievijas Impērijā, bet joprojām plaši tika izmantota zviedru valoda. 1877. un 1878. gada Somijas landtāga sasaukumos somu partija kļuva par garīdzniecības un zemniecības vadošo spēku.

1880. gados partijā radās frakcija, kas kritizēja Krievijas varas darbību Somijā; 1894. gadā šī frakcija atdalījās, dibinot jauno somu partiju. Somu partija savukārt meklēja likumīgas attiecības ar Krievijas valdību un aicināja sadarboties ar Krieviju, lai sev tīkamā virzienā mainītu valodas politiku. Neformāli somu partiju sāka saukt par "veco somu" partiju. Kad 1899. gadā sākas pārkrievošana un Somijas autonomijas ierobežošana, jaunie somi uzsāka pasīvu pretošanos, bet vecā somu partija atbalstīja nomierināšanas pasākumus. Lai gan partija atbalstīja viedokli, ka Somijas likumīgās tiesības ir pārkāptas, tā uzsvēra, ka svarīgāk ir paturēt somu rokās oficiālos amatus, un bažījās, ka pretošanās var izraisīt tālāku autonomijas zaudēšanu.

Partija arī veicināja konservatīvās vērtības un atbalstīja daudzas sociālās reformas, īpaši tās ideoloģiskā līdera Danielsonona-Kalmari laikā pēc Irjes-Koskinena nāves 1903. gadā. Pēc 1906. gadā pieņemtās partijas programmas no ekonomikas statu punkta partija tika ierindota politiskajā centrā, starp kreiso sociāldemokrātisko partiju un labējo jauno somu partiju. Pēc 1906. gada parlamenta reformas, no 1907. līdz 1917. gadam somu partijai bija otra lielākā pārstāvniecība Eduskuntā (aiz sociāldemokrātiem).

Pēc tam, kad 1917. gada decembrī Somija ieguva neatkarību un 1918. gada sākumā notika pilsoņu karš, somu valodas jautājums vairs nebija aktuāls. Galvenie partiju jautājumi kļuva ekonomiskie un konstitucionālie. Daļa somu partijas biedru atbalstīja republikas pārvaldes formu, bet daļa — monarhiju. 1918. gada 8. decembrī mazākums noskaņoto somu partijas biedru, kuri bija noskaņoti liberāli un atbalstīja republiku, un vairākums jauno somu partijas biedru dibināja jaunu partiju Nacionālā progresīvā partija (Kansallinen Edistyspuolue). Nākamajā dienā vairākums monarhistiski un konservatīvi noskaņoto somu partijas atbalstītāju un daļa jauno somu partijas biedru dibināja partiju Nacionālā koalīcija (Kansallinen Kokoomus).


Jaunviļāni

Jaunviļāni ir ciems Rēzeknes novada Viļānu pagastā. Izvietojies pagasta centrālajā daļā uz ziemeļiem no Viļānu pilsētas, 2,4 km no pagasta centra Viļāniem un 215,4 km no Rīgas.

Apdzīvotā vieta izvietojusies autoceļu A12 (Jēkabpils—Rēzekne—Ludza—Krievijas robeža (Terehova)), P58 (Viļāni—Preiļi—Špoģi), V561 (Gaigalava—Viļāni) un V596 (Viļāni—Pilskalns—Nagļi) krustojumā, Maltas upes krastā.

Pirms 2009. gadā noslēgtās administratīvi teritoriālās reformas atradās Rēzeknes rajonā.


Rudžēro Leonkavallo

Rudžēro Leonkavallo (, dzimis , miris ) bija itāliešu komponists un libretists. Mūsdienās pazīstamākais darbs ir 1892. gadā pirmizrādi piedzīvojušā opera "Pajaci".

Dzimis Neapolē tiesneša ģimenē. Jaunību pavadīja Montalto Ufugo, Kalabrijā. Studēja Neapoles konservatorijā un literatūru Boloņas Universitātē. No 1879. līdz 1882. gadam strādāja par klavierskolotāju Ēģiptē hedīva galmā, vēlāk pārceļoties uz Parīzi, kur darbojās kā pianists un komponists. 1886. gadā pārcēlās uz Milānu, kur strādāja kā operu komponists un libretists. 1892. gadā Milānā tika atskaņota opera "Pajaci", kas uzreiz guva panākumus. Lai arī vēlākajos gados Leonkavallo radīja vēl vairākas operas un operetes, neviena no tām nespēja atkārtot "Pajaci" panākumus, un mūsdienās tās tiek atskaņotas reti. Kā libretists Leonkavallo pazīstams arī kā Džakomo Pučīni operas "Manona Lesko" libreta autors.


Kristceļi

Kristceļi - skrajciems Rēzeknes novada Kantinieku pagastā Kristceļi - skrajciems Viļānu novada Viļānu pagastā


Kristceļi (Viļānu pagasts)

Kristceļi ir ciems Viļānu novada Viļānu pagastā. Izvietojies pagasta ziemeļaustrumu daļā 5,8 km no novada un pagasta centra Viļāniem un 210,8 km no Rīgas.

Apdzīvotā vieta izvietojusies pie autoceļa A12 (Jēkabpils—Rēzekne—Ludza—Krievijas robeža (Terehova)), Līpupītes krastos.

Pirms 2009. gadā noslēgtās administratīvi teritoriālās reformas atradās Rēzeknes rajonā.


Kārlis Grigaitis

Kārlis Grigaitis (dzimis , miris ) bija latviešu izcelsmes zemūdens jūrnieks. Piedalījās Pirmajā pasaules un Krievijas pilsoņu karā. 1937. gadā bija PSRS Kara flotes kuģubūves zinātnieciski-pētnieciskā institūta priekšnieks (Научно-исследовательский институт кораблестроения и вооружения ВМФ). Pirmais padomju zemūdens jūrnieks, kurš ieguvis Ļeņina ordeni par aktīvu rīcību 1934. gadā zemūdenes "L-2 Staļiņec" glābšanā avārijas apstākļos. 1938. gadā atlaists no darba flotē kā "latvietis, kura vecāki dzīvo Brazīlijā", 1940. gadā atjaunots dienestā.


Radopole

Radopole ir ciems Rēzeknes novada Viļānu pagastā. Izvietojies pagasta dienvidu daļā 4,6 km no pagasta centra Viļāniem un 221 km no Rīgas.

Apdzīvotā vieta izvietojusies pie autoceļa P58 (Viļāni—Preiļi—Špoģi), Radopoles ezera rietumu krastā.

Pirms 2009. gadā noslēgtās administratīvi teritoriālās reformas atradās Rēzeknes rajonā.


Astašova

Astašova ir ciems Krāslavas novada Andrupenes pagastā. Izvietojies pagasta centrālajā daļā 10,4 km no pagasta centra Andrupenes, 11,4 km no Dagdas un 257,6 km no Rīgas.

Apdzīvotā vieta izvietojusies pie autoceļa P60 (Dagda—Aglona), Dzeguzes upes krastā, ziemeļos no Astašovas purva.

Pirms 2009. gadā noslēgtās administratīvi teritoriālās reformas atradās Krāslavas rajonā.